kornwtp/iapp-wikiqa-tha-qaretrieval huggingface dataset:
กล้วยน้ำว้า

กล้วยน้ำว้า 
ชื่อวิทยาศาสตร์ :  Musa sapientum  L. 
วงศ์ : Musaceae
ชื่อสามัญ ; Banana  
ลักษณะ : ไม้ล้มลุก สูง 2-4.5 เมตร มีลำต้นใต้ดิน ลำต้นเหนือดินเกิดจากกาบใบหุ้มซ้อนกัน ใบ  เดี่ยว เรียงสลับซ้อนกันรอบต้นที่ปลายยอด รูปขอบขนาน กว้าง 25-40 ซม. ยาว 1-2 เมตร ผิวใบเรียบมัน ท้องใบสีอ่อนกว่า มีนวล ดอก  ช่อเรียกว่า หัวปลีออกที่ปลายยอด ใบประดับหุ้มช่อดอกสีแดงหรือม่วง กลีบดอกสีขาว 
บางผลเป็นผลสด
ประโยชน์ทางสมุนไพร :  ตำรายาไทยใช้ผลดิบซึ่งมีสารแทนนินมาก รักษาอาการท้องเสียและบิด โดยกินครั้งละครึ่งหรือหนึ่งผล มีรายงานว่า มีฤทธิ์ป้องกันการเกิดแผลในกระเพาะอาหารของหนูขาวที่ถูกกระตุ้นด้วยยาแอสไพริน เชื่อว่าฤทธิ์ดังกล่าวเกิดจากการถูกกระตุ้นผนังกระเพาะอาหารให้หลั่งสารเมือกออกมามากขึ้น จึงนำมาทดลองรักษาโรคกระเพาะอาหารของคน โดยใช้กล้วยดิบ หั่นเป็นแว่น ตากแห้งบดเป็นผง กินวันละ 4 ครั้งๆ ละ 1-2 ช้อนแกง ก่อนอาหารและก่อนนอน อาจทำให้เกิดอาการท้องอืด ซึ่งป้องกันได้โดยกินร่วมกับยาขับลม เช่น ขิง

คำถาม: กล้วยน้ำว้ามีชื่อทางวิทยาศสตร์ว่าอย่างไร
คำตอบ: ชื่อวิทยาศาสตร์ :  Musa sapientum  L.

คำถาม: กล้วยน้ำว้าเป็นพรรณไม้จัดอยู่ในวงศ์พรรณไม้ชนิดใด
คำตอบ: วงศ์ : Musaceae

คำถาม: กล้วยน้ำว้ามีชื่อสามัญว่าอย่างไร
คำตอบ: ชื่อสามัญ ; Banana
เดชเซียวฮื้อยี้ (ภาพยนตร์ พ.ศ. 2522)

เดชเซียวฮื้อยี้(อังกฤษ: The Proud Twins) เป็นภาพยนตร์ฮ่องกงกำลังภายใน สร้างขึ้นเมื่อปี ค.ศ. 1979 กำกับโดย ชอร์ หยวน เป็นภาพยนตร์ที่สร้างมาจากเรื่อง เดชเซียวฮื้อยี้ของโก้วเล้ง นำแสดงโดย อเล็กซานเดอร์ ฟู่ เซิง, อู๋ ไหว่กัว เรื่องราวที่ว่าด้วยเรื่อง เซียวฮื้อยี้ ที่มีชื่อภาษาอังกฤษเป็นชื่อเดียวกันกับภาพยนตร์เรื่องนี้คือ เดชเซียวฮื้อยี้ ที่ออกอากาศห่างกันเกือบ 30 ปี

คำถาม: เดชเซียวฮื้อยี้ เป็นภาพยนตร์ประเทศอะไร
คำตอบ: ฮ่องกง

คำถาม: เดชเซียวฮื้อยี้ เป็นภาพยนตร์แนวอะไร
คำตอบ: กำลังภายใน

คำถาม: เดชเซียวฮื้อยี้ สร้างขึ้นในปีอะไร
คำตอบ: ค.ศ. 1979

คำถาม: เดชเซียวฮื้อยี้ กำกับโดยใคร
คำตอบ: ชอร์ หยวน

คำถาม: เดชเซียวฮื้อยี้ สร้างมาจากเรื่องอะไร
คำตอบ: เดชเซียวฮื้อยี้ของโก้วเล้ง
ทักษิณ ชินวัตร

ทักษิณ ชินวัตร (26 กรกฎาคม พ.ศ. 2492) เป็นนักธุรกิจและนักการเมืองชาวไทย นายกรัฐมนตรีไทยคนที่ 23 ดำรงตำแหน่งตั้งแต่ปี 2544 ถึง 2549 เขาดำเนินธุรกิจโทรคมนาคมและการสื่อสาร ผู้ก่อตั้งกลุ่มบริษัท ชิน คอร์ปอเรชั่น จำกัด (มหาชน) อดีตเจ้าของและประธานสโมสรฟุตบอลแมนเชสเตอร์ซิตี มีสัญชาติไทยโดยการเกิด ปัจจุบันอาศัยอยู่นอกประเทศและถือสัญชาติมอนเตเนโกร[2]

ปี 2537 ทักษิณเข้าสู่วงการเมืองสังกัดพรรคพลังธรรม โดยการชักนำของพลตรี จำลอง ศรีเมือง ต่อมาก่อตั้งพรรคไทยรักไทย ในปี 2541 หลังการเลือกตั้งสมาชิกสภาผู้แทนราษฎรเป็นการทั่วไปปี 2544 พรรคไทยรักไทยได้รับเสียงข้างมากในสภา จึงดำรงตำแหน่งนายกรัฐมนตรีเป็นสมัยแรก นโยบายเด่นของเขา ได้แก่ การขยายหลักประกันสุขภาพถ้วนหน้า การลดความยากจนและลงทุนโครงสร้างพื้นฐาน การส่งเสริมวิสาหกิจขนาดกลางและขนาดย่อม และการประกาศสงครามยาเสพติด ซึ่งได้รับความนิยมอย่างล้นหลามโดยเฉพาะอย่างยิ่งในชนบท เขาดำรงตำแหน่งสมัยแรกจนครบวาระสี่ปี ผลการเลือกตั้งเป็นการทั่วไป พ.ศ. 2548 ทำให้ทักษิณดำรงตำแหน่งนายกรัฐมนตรีสมัยที่สอง ด้วยคะแนนเสียงสูงที่สุดเป็นประวัติการณ์ รัฐบาลทักษิณถูกกล่าวหาหลายอย่าง เช่น ละเมิดสิทธิมนุษยชน ฉ้อราษฎร์บังหลวง เป็นเผด็จการรัฐสภา มีผลประโยชน์ทับซ้อน และควบคุมสื่อ[3] ส่วนข้อกล่าวหาของตัวทักษิณเอง ก็มีว่าเลี่ยงภาษี หมิ่นพระบรมเดชานุภาพ ตลอดจนขายทรัพย์สินของบริษัทไทยให้นักลงทุนต่างชาติ กรณีขายหุ้นชินคอร์ปเป็นชนวนเหตุให้เกิดการประท้วงใหญ่โดยพันธมิตรประชาชนเพื่อประชาธิปไตยในปี 2549

วันที่ 19 กันยายน 2549 คณะมนตรีความมั่นคงแห่งชาติ (คมช.) รัฐประหารล้มรัฐบาลทักษิณ ทำให้ทักษิณพ้นจากตำแหน่ง คณะกรรมการตรวจสอบการกระทำที่ก่อให้เกิดความเสียหายแก่รัฐ (คตส.) ที่ คมช. แต่งตั้งอายัดทรัพย์ของทักษิณและครอบครัวในประเทศไทยรวม 76,000 ล้านบาท โดยอ้างว่าเขาร่ำรวยผิดปกติขณะอยู่ในตำแหน่ง[4][5] ทักษิณเคยเดินทางกลับประเทศไทยครั้งหนึ่งเมื่อวันที่ 28 กุมภาพันธ์ 2551 หลังพรรคพลังประชาชนชนะการเลือกตั้ง แต่หลังจากนั้นอาศัยอยู่ต่างประเทศโดยตลอด เขาถูกตัดสินจำคุก 2 ปีในคดีที่ดินรัชดาฯ ทักษิณเป็นผู้สนับสนุนแนวร่วมประชาธิปไตยต่อต้านเผด็จการแห่งชาติ (นปช.) ในปี 2552 รัฐบาลอภิสิทธิ์เพิกถอนหนังสือเดินทางของทักษิณ วันที่ 26 กุมภาพันธ์ 2553 ศาลฎีกาแผนกคดีอาญาของผู้ดำรงตำแหน่งทางการเมืองวินิจฉัยให้ทรัพย์สินของทักษิณประมาณ 46,000 ล้านบาทตกเป็นของแผ่นดิน ทักษิณถูกถอดยศ พันตำรวจโท และ นายกองใหญ่ โดยประกาศลงในราชกิจจานุเบกษา เมื่อวันที่ 5 กันยายน 2558 และ 7 เมษายน 2562 ตามลำดับ[6][7]

คำถาม: ทักษิณชินวัตรเป็นนายกรัฐมนตรีคนที่เท่าไหร่ของประเทศไทย
คำตอบ: คนที่ 23

คำถาม: ใครเป็นผู้ชักนำให้ทักษิณชินวัตรเข้าสู่วงการการเมือง
คำตอบ: พลตรี จำลอง ศรีเมือง

คำถาม: ทักษิณชินวัตรเคยเป็นประธานสโมสรฟุตบอลใด
คำตอบ: สโมสรฟุตบอลแมนเชสเตอร์ซิตี

คำถาม: ใครเป็นผู้ล้มรัฐบาลทักษิณชินวัตร
คำตอบ: คณะมนตรีความมั่นคงแห่งชาติ (คมช.)

คำถาม: ปัจจุบันทักษิณชินวัตรถือสัญชาติใด
คำตอบ: สัญชาติมอนเตเนโกร
ไอ้แมงมุม (ภาพยนตร์)

ไอ้แมงมุม (อังกฤษ: Spider-Man) เป็นภาพยนตร์ซูเปอร์ฮีโรอเมริกันในปี 2002 สร้างจากการ์ตูนของมาร์เวล เรื่อง ไอ้แมงมุม เป็นภาพยนตร์ภาคแรกในชุด ไอ้แมงมุม กำกับโดย แซม เรมี แสดงนำโดย โทบีย์ แม็กไกวร์, เคิร์สเตน ดันสต์ และ วิลเลม เดโฟ บทภาพยนตร์โดย เดวิด โคเอปป์

ภาพยนตร์เริ่มจาก ปีเตอร์ ปาร์คเกอร์ นักเรียนมัธยมปลายที่ถูกกัดโดยแมงมุม หลังจากนั้นได้เกิดความผิดปกติทางร่างกาย ทำให้เขามีความสามารถเหนือมนุษย์ แต่สิ่งที่คาดไม่ถึงคือลุงเบนก็เสียชีวิตไปด้วย เขาจึงตัดสินใจที่จะเป็นยอดมนุษย์ ไอ้แมงมุม ปีเตอร์หวังที่จะพิชิตใจ แมรี เจน วัตสัน ผู้หญิงที่เขาหลงรักมาตั้งแต่ยังเด็ก เขายังต่อกรกับวายร้าย กรีน ก็อบลิน ที่เป็นพ่อของเพื่อนรักเขา แฮร์รี ออสบอร์น

หลังจากติดกับการพัฒนากว่า 25 ปีในการจะทำภาพยนตร์ ในที่สุดภาพยนตร์ก็ได้ออกฉายเมื่อวันที่ 3 พฤษภาคม ค.ศ. 2002 โดยโคลัมเบียพิกเจอร์ส ภาพยนตร์ได้เสียงตอบรับด้านคำวิจารณ์ที่ดี และยังทำสถิติบ็อกซ์ออฟฟิส โดยเป็นภาพยนตร์ที่ทำรายได้สูงสุดทั่วโลกในปี 2002 ทำรายได้ 822 ล้านเหรียญสหรัฐทั่วโลก ไอ้แมงมุม ถือเป็นภาพยนตร์ที่สร้างจากการ์ตูนที่ประสบความสำเร็จที่สุดเป็นอันดับ 2 รองจาก The Dark Knight และยังติดอันดับ 18 ของหนังที่ประสบความสำเร็จที่สุดตลอดกาล จากความสำเร็จทำให้มีภาคต่อ ใน ไอ้แมงมุม 2 และ ไอ้แมงมุม 3

คำถาม: ไอ้แมงมุม (อังกฤษ: Spider-Man) เป็นภาพยนตร์ซูเปอร์ฮีโรอเมริกันในปีใด? 
คำตอบ: 2002

คำถาม: ไอ้แมงมุม (อังกฤษ: Spider-Man) เป็นภาพยนตร์ซูเปอร์ฮีโรอเมริกันในปี 2002 สร้างจากการ์ตูนของมาร์เวล เรื่องอะไร ?
คำตอบ: ไอ้แมงมุม

คำถาม: ภาพยนตร์เริ่มจาก ปีเตอร์ ปาร์คเกอร์ นักเรียนมัธยมปลายที่ถูกกัดโดยสัตย์อะไร ?
คำตอบ: แมงมุม
กระบวนการระงับข้อพิพาทนอกศาล

กระบวนการระงับข้อพิพาทนอกศาล หรือ การระงับข้อพิพาททางเลือก (Alternative dispute resolution - ADR) หมายถึง การระงับข้อพิพาทโดยไม่ใช้วิธีฟ้องศาล ซึ่งโดยหลักๆจะแบ่งได้ 4 วิธีได้แก่ การเจรจา (negotiation) การไกล่เกลี่ย (mediation) การประนีประนอมข้อพิพาท (conciliation) และ การใช้กระบวนการอนุญาโตตุลาการ (arbitration)

กระบวนการระงับข้อพิพาททางเลือกเจริญขึ้นในช่วงปี ค.ศ. 1970 - ค.ศ. 1980 ในสหรัฐอเมริกาอันเนื่องมาจากความต้องการประหยัดค่าใช้จ่ายในการดำเนินคดีที่ต้องเสียค่าทนายแพงเพราะการพิจารณาแบบกล่าวหาและการคิดว่าความตามสัดส่วนของทุนทรัพย์[1]

คำถาม: กระบวนการระงับข้อพิพาทนอกศาล หรืออีกชื่อหนึ่งว่าอะไร
คำตอบ: การระงับข้อพิพาททางเลือก

คำถาม: กระบวนการระงับข้อพิพาทนอกศาล หมายถึงใคร
คำตอบ: การระงับข้อพิพาทโดยไม่ใช้วิธีฟ้องศาล

คำถาม: กระบวนการระงับข้อพิพาทนอกศาล เลือกเจริญขึ้นในช่วงปีอะไร
คำตอบ: ค.ศ. 1970 - ค.ศ. 1980

คำถาม: กระบวนการระงับข้อพิพาทนอกศาล เกิดขึ้นที่ไหน
คำตอบ: สหรัฐอเมริกา
นาส

นาสโตในควีนบริดจ์ นิวยอร์ก เป็นลูกชายของนักดนตรีแจ๊ส Olu Dara พอเรียนได้เกรด 8 ตัดสินใจที่จะลาออกจากโรงเรียน เพื่อก้าวสู่การเป็นแร็ปเปอร์อย่างเต็มตัว จนถึง ปี 1991 เขา มีโอกาสไปร่วมงานกับ Main Source เพียง 1 เวิร์ดที่เขาร่วมแร็ปใน Live at the bbq ก็สามารถทำให้วงการฮิปฮอปฝั่งตะวันออกหันมาสนใจเขาในทันที เขาได้เซ็นสัญญาเข้าอยู่ในสังกัด โคลัมเบีย เร็คคอร์ด มีผลงานอัลบั้มแรกคือ Illmatic (1994) ซึ่งเขาก็ประสบความสำเร็จกับอัลบั้มแรกนี้อย่างงดงาม แถมอัลบั้มนี้ยังสร้างเพลงอิตเอาไว้อีกมากมาย จนเหล่านักฟัง รวมไปถึงนักวิจารณ์ ต่างยกย่องให้เป็นคลาสสิกอัลบั้มหนึ่ง

ในปี 1996 เขาออกอัลบั้ม It was written มีเพลงฮิตอย่าง Street Dreams และ If I ruled the world (imagine that ) feat. Lauryn Hill ต่อมาในปี 1998 เขาถูกชักชวนให้ไปรับบทเด่น ประกบกับ แร็ปเปอร์ชื่อดังอย่าง DMX ในภาพยนตร์เรื่อง Belly ภาพยนตร์เรื่องแรกของเขา และ เรื่องแรกจากฝีมือการกำกับการแสดงของผู้กำกับมิวสิกวิดีโอชื่อดังอย่าง Hype Williams

ปี 1999 เขาออกผลงานอัลบั้มชุด I Am… มีเพลง Hate me now Feat. Puff Daddy , Nas is like เป็นเพลงฮิต และในปีเดียวกันเขาตัดสินใจออกอัลบั้มอีก 1 ชุดคือ Nastradamus แต่บรรดาเหล่านักวิจารณ์ต่างกล่าวเป็นเสียงเดียวกันว่าเป็นอัลบั้มที่แย่ที่สุดของเขาทีเดียว

แต่ในปี 2001 เขาออกผลงานใหม่ชุด หลังจากที่ได้ไปปะทะฝีปากแบบ Classic Rap Battle กับ Jay Z เขาออกชุด Stillmatic กับซิงเกิ้ลเปิดตัวอย่าง Ether เพลงที่ตอกกลับ เจย์-ซี จนได้รับการยอมรับว่าเขาเป็นฝ่ายชนะในเกมส์ Battle ยกนั้น ตามมาด้วย Get ur self A… และ One Mic ที่กลายเป็นเพลงที่ได้รับเสียงตอบรับอย่างท่วมท้น และได้รับการเปิดออกอากาศมากที่สุดในรายการวิทยุทั่วโลก

ปี 2005 เขาหมดสัญญากับ โคลัมเบีย และ ตัดสินใจที่จะไม่ต่อสัญญา พร้อมทำเรื่องช็อควงการคือ หลังจากที่ถูกจับมาเปรียบเทียบกับ Jay Z มาโดยตลอด เขาเข้ามาเป็นศิลปินในสังกัด Def Jam ออกอัลบั้ม Hip Hop is Dead ในปี 2006 และต่อมาปี 2007 กับอัลบั้ม Greatest Hits ที่รวมเองเพลงเด่นๆ ของเขาเอาไว้มากมาย พร้อม 1 เพลงใหม่ Surviving the times

คำถาม: นาส ทำอาชีพอะไร
คำตอบ: แร็ปเปอร์

คำถาม: นาส เขาได้เซ็นสัญญาเข้าอยู่ในสังกัดอะไร
คำตอบ: โคลัมเบีย เร็คคอร์ด

คำถาม: นาส ออกอัมบั้มที่สองปีอะไร
คำตอบ: ปี 1996

คำถาม: นาส ได้ถูกชวนให้มาเป็นนักแสดงในปีอะไร
คำตอบ: 1998

คำถาม: นาส หมดสัญญากับ โคลัมเบียปีอะไร
คำตอบ: ปี 2005
พอร์เชอ คาร์เรรา GT

พอร์เชอ คาร์เรรา GT (อังกฤษ: Porsche Carrera GT) หรือ พอร์เชอ 980 เป็นรถยนต์นั่งเปิดประทุนสมรรถนะสูง เครื่องยนตร์กลางลำท้าย ขับเคลื่อนสองล้อท้าย (RWD)[4][1] 2 ประตู 2 ที่นั่ง ผลิตโดยบริษัท พอร์เชอ เอจี ระหว่างปี ค.ศ. 2004-2007 ในไลพ์ซิก ประเทศเยอรมนี[5] คาร์เรรา GT ถือเป็นรถรุ่นพิเศษของพอร์เชอ ที่ใช้เครื่องยนตร์แตกต่างจากรุ่นอื่น ๆ คือใช้เครื่องยนตร์ V10 แทน H6 ซึ่งถือเป็นการใช้เครื่องยนตร์ที่มีลูกสูบมากที่สุดที่ใช้ในรถวิ่งถนนของพอร์เชอ

คาร์เรรา GT ใช้เครื่องยนตร์ขนาด 5.7 ลิตร V10 DOHC[1][2] สามารถสร้างแรงม้าได้ถึง 605 hp (450 kW)[6] รถใช้ระบบเกียร์ธรรมดา	6 จังหวะ[2] ตัวถังประกอบขึ้นจากคาร์ไฟเบอร์แท้ สามารถทำความเร็วสูงสุดอ้างจากทางพอร์เชอได้ที่ 330 กม./ชม. (205 ไมล์/ชม.)[5] และทำอัตราเร่ง 0-100 กม./ชม. ด้วยเวลาเพียง 3.5 วินาที

ในอดีตทางพอร์เชอได้กล่าวที่จะสร้างถึง 1,500 คัน แต่สุดท้ายก็ไม่ดำเนินการต่อและยุติสายการผลิตลงในปี ค.ศ. 2007 จนทำให้ผลิตออกมาได้เพียง 1,270 คัน โดยมีถึง 604 คัน ในทวีปอเมริกาเหนือ[7] ซึ่งแต่ละคันมีราคาสูงถึง US$448,000 นิตยสาร สปอร์ตคาร์อินเตอร์เนชันแนล ได้จัดอันดับคาร์เรรา GT ในอันดับที่ 1 บนรายชื่อ "ท็อปรถสปอร์ตแห่งยุค 2000" (Top Sports Cars of the 2000s) และอันดับ 8 บนหัวข้อ "รายชื่อท็อปรถสปอร์ตตลอดกาล" (Top Sports Cars of All Time list)

คำถาม: พอร์เชอ คาร์เรรา GT หรืออีกชื่อหนึ่งว่าอะไร
คำตอบ: พอร์เชอ 980

คำถาม: พอร์เชอ คาร์เรรา GT ผลิตโดยบริษัทอะไร
คำตอบ: บริษัท พอร์เชอ เอจี

คำถาม: พอร์เชอ คาร์เรรา GT ผลิตขึ้นในปีอะไร
คำตอบ: ค.ศ. 2004-2007

คำถาม: พอร์เชอ คาร์เรรา GT ผลิตขึ้นในประเทศอะไร
คำตอบ: ประเทศเยอรมนี
ลา โทยา แจ็กสัน

ลา โทยา อีวอน แจ็กสัน (อังกฤษ: La Toya Yvonne Jackson) นักร้อง นักเต้น นักแต่งเพลงและนักแสดงชาวอเมริกัน เป็นพี่น้องคนที่ห้าในจำนวนเก้าคนของตระกูลแจ็กสัน โดยเป็นพี่สาวของไมเคิลและเจเน็ต เธอมีผลงานร้องเพลงในช่วงทศวรรษ 1980 ถึง 1990 ก่อนจะมีผลงานน้อยลง และกลับมามีผลงานอีกครั้งในปี 2004

ลา โทยา เคยถ่ายภาพเปลือยตีพิมพ์ในนิตยสารเพลย์บอยฉบับเดือนมีนาคม ค.ศ. 1989 โดยเธอระบุในหนังสืออัตชีวประวัติว่า เป็นการตัดสินใจด้วยตัวเอง [1] แต่ในภายหลังเธอได้เปิดเผยกับสื่อว่าถูกทุบตีและขู่เข็ญโดยแจ็ก กอร์ดอน ผู้จัดการส่วนตัวซึ่งต่อมาได้กลายเป็นสามีของเธอ โดยหวังผลด้านการตลาด [2][3] นิตยสารเพลย์บอยฉบับนั้นขายได้ถึง 8 ล้านฉบับ กลายเป็นฉบับที่ขายดีที่สุดในประวัติศาสตร์ หลังจากนั้นเธอได้ถ่ายภาพเปลือยให้กับเพลย์บอยอีกครั้งในฉบับเดือนพฤศจิกายน 1991 เพื่อเป็นการโปรโมทหนังสืออัตชีวประวัติ "La Toya: Growing up in the Jackson Family" และได้ถ่ายวิดีโอภาพเปลือยให้กับนิตยสารเพลย์บอยอีกครั้งในปี 1994

คำถาม: ลา โทยา แจ็กสัน ชื่อเต็มว่าอะไร
คำตอบ: ลา โทยา อีวอน แจ็กสัน

คำถาม: ลา โทยา แจ็กสัน เธอมีผลงานร้องเพลงในช่วงทศวรรษอะไร
คำตอบ: 1980 ถึง 1990

คำถาม: ลา โทยา แจ็กสัน เคยถ่ายภาพเปลือยตีพิมพ์ในนิตยสารอะไร
คำตอบ: นิตยสารเพลย์บอย

คำถาม: ภายหลังเธอได้เปิดเผยกับสื่อว่าถูกทุบตีและขู่เข็ญโดยใคร
คำตอบ: แจ็ก กอร์ดอน
กองทัพแห่งชาติรัฐชาน

กองทัพแห่งชาติรัฐชาน (อังกฤษ: Shan State National Army; SSNA) เป็นกองกำลังติดอาวุธชาตินิยมของไทใหญ่ ที่ต่อสู้เพื่อต่อต้านการปกครองของทหารพม่าผ่านทางสภาฟื้นฟูกฏหมายและกฏระเบียบแห่งรัฐ ผู้บัญชาการกองทัพคือนายพลก้านยอด

กองทัพแห่งชาติชานสถาปนาขึ้นเมื่อ 7 กรกฎาคม พ.ศ. 2538 โดยสมาชิกที่แยกมาจากกองทัพเมิงไตของขุนส่าซึ่งนำโดยนายพลก้านยอดและแดไวน์ โดยกล่าวว่ากองทัพเมิงไตเกี่ยวข้องกับยาเสพติดมากกว่าที่จะต่อสู้เพื่อไทใหญ่ เมื่อแยกตัวออกมานั้นมีทหารราว 500 คน[1] ต่อมาในเดือนกันยายนมีทหารเพิ่มขึ้นเป็นประมาณ 2,000 คน แต่ต่อมา กองทัพแห่งชาติรัฐชานได้ลงนามสงบศึกกับทหารพม่าเมื่อสิ้นปี พ.ศ. 2538

ในเดือนเมษายน พ.ศ. 2548 กองทหารพม่าร่วมกับกองทัพสหรัฐว้าได้โจมตีกองทัพแห่งชาติรัฐชาน และจับผู้นำส่วนใหญ่ไป ทำให้ผู้นำทหารส่วนหนึ่งได้แยกตัวออกไป รวมตัวกับกองทัพรัฐชานใต้ที่นำโดยเจ้ายอดศึก[2][3]เพื่อเรียกร้องเอกราชของรัฐชานต่อไป

คำถาม: กองทัพแห่งชาติรัฐชาน เป็นกองกำลังอะไร
คำตอบ: กองกำลังติดอาวุธชาตินิยมของไทใหญ่

คำถาม: กองทัพแห่งชาติรัฐชาน ต่อสู้เพื่อต่อต้านการปกครองอะไร
คำตอบ: ทหารพม่าผ่านทางสภาฟื้นฟูกฏหมายและกฏระเบียบแห่งรัฐ

คำถาม: กองทัพแห่งชาติรัฐชาน ผู้บัญชาการกองทัพคือใคร
คำตอบ: นายพลก้านยอด

คำถาม: กองทัพแห่งชาติรัฐชาน สถาปนาขึ้นเมื่อวันที่เท่าไร
คำตอบ: 7 กรกฎาคม พ.ศ. 2538

คำถาม: กองทัพแห่งชาติรัฐชาน สมาชิกที่แยกมาจากกองทัพอะไร
คำตอบ: กองทัพเมิงไต
ซูเปอร์โบวล์ครั้งที่ 52

ซูเปอร์โบวล์ครั้งที่ 52 (อังกฤษ: Super Bowl LII) เป็นการแข่งขันกีฬาอเมริกันฟุตบอล NFL นัดตัดสินในฤดูกาล 2018 เกมนี้จะจัดในวันอาทิตย์ที่ 4 กุมภาพันธ์ พ.ศ. 2561 ที่สนามยูเอสแบงค์ สเตเดียม ในเมืองมินนีแอโพลิส, รัฐมินนิโซตา[8] โดยเป็นครั้งที่ 2 ที่สนามยูเอสแบงค์ สเตเดียม ใช้จัดการแข่งขันซูเปอร์โบวล์ต่อจากซูเปอร์โบวล์ครั้งที่ 26 ในปี พ.ศ. 2535[9]

การแข่งขันครั้งนี้เป็นการแข่งขันระหว่างแชมป์สาย National Football Conference (NFC)ทีมPhiladelphia Eagles และแชมป์สายAmerican Football Conference (AFC)ทีม New England Patriots

คำถาม: ซูเปอร์โบวล์ครั้งที่ 52 เป็นการแข่งขันกีฬาอะไร
คำตอบ: กีฬาอเมริกันฟุตบอล

คำถาม: ซูเปอร์โบวล์ครั้งที่ 52  นัดตัดสินในฤดูกาลอะไร
คำตอบ: ฤดูกาล 2018

คำถาม: เกมนี้จะจัดในวันอาทิตย์ที่อะไร
คำตอบ: 4 กุมภาพันธ์ พ.ศ. 2561

คำถาม: ซูเปอร์โบวล์ครั้งที่ 52 แข่งขันสนามอะไร
คำตอบ: สนามยูเอสแบงค์ สเตเดียม

คำถาม: ซูเปอร์โบวล์ครั้งที่ 52 แข่งขันในเมืองอะไร
คำตอบ: เมืองมินนีแอโพลิส
เขตการปกครองของประเทศจีน

เขตการปกครองของจีน มีอยู่ด้วยกัน 3 ระดับ ได้แก่ มณฑล อำเภอ และ ตำบล แต่ในปัจจุบันได้เพิ่มมาอีก 2 ระดับ คือ จังหวัด และ หมู่บ้าน ซึ่งถ้านำมาเรียงใหม่จะได้เป็น มณฑล จังหวัด อำเภอ ตำบล และ หมู่บ้าน

คำถาม: เขตการปกครองของประเทศจีน มีอยู่ด้วยกันกี่ระดับ
คำตอบ: 3 ระดับ

คำถาม: เขตการปกครองของประเทศจีน ปัจจุบัน เพิ่มกี่ระดับ
คำตอบ: 2 ระดับ
ร็อกไรเดอร์ มีเรคคอร์ดส และเปิดตัวนักร้องใหม่

ในช่วงปี พ.ศ. 2557 สมาชิกของวงได้ผลิตรายการทีวีชื่อ Rock Rider เป็นรายการเกี่ยวกับเพลงร็อคและการท่องเที่ยวด้วยรถบิ๊กไบค์ ต่อมา วง ซิลลี่ ฟูลส์, วง แอร์บอร์น และ  เอกรัตน์ วงศ์ฉลาด หรือ แด็ก อดีตนักร้องนำวงบิ๊กแอส ร่วมกันก่อตั้งโครงการ Rock Rider เพื่อผลิตเพลงและทัวร์คอนเสิร์ต และในวันที่ 1 ธันวาคม ปีเดียวกัน Silly Fools ได้ออกซิงเกิลใหม่เป็นเนื้อร้องภาษาอังกฤษเพลงที่ 6 ชื่อว่า Standing Tall [4]

ในวันที่ 30 กันยายน 2558 ทางวงได้เซ็นเป็นศิลปินในสังกัดค่าย มีเรคคอร์ดส ซึ่งเป็นสังกัดค่ายเพลงของ ปฏิเวธ อุทัยเฉลิม หรือ ฟองเบียร์ นักแต่งเพลงและโปรดิวเซอร์ ในแฟนเพจเฟซบุ๊คซิลลี่ฟูลส์เมื่อวันที่ 5 ตุลาคม 2558 โพสต์ข้อความว่า เบน - เบนจามิน นักร้องนำของวงก็ได้ประสบอุบัติเหตุจากการเล่นฟุตบอลจนต้องพักรักษาตัวราว 6 - 12 เดือน ทางวงจึงต้องประกาศหานักร้องนำคนใหม่ที่มาแทนเบนจามิน เพื่อให้วงสามารถเดินหน้าต่อไปได้ โดยเบนได้อวยพรให้วงประสบความสำเร็จในเส้นทางดนตรีนี้ต่อไป [5] อย่างไรก็ดี หรั่ง - เทวฤทธิ์ ศรีสุข มือเบสของวง ได้พูดไว้ว่าสำหรับเพลงร้องภาคภาษาอังกฤษนั้น เบน จะยังคงเป็นผู้ขับร้องอยู่เช่นเดิมและหลังจากข่าวเบนออกจากวงได้มีวิดิโอนักร้องนำคนใหม่ของทางวงถูกอัปโหลดลง ยูทูบ โดยไม่เปิดเผยหน้าตาแต่ใส่หน้ากากปิดไว้ ที่แสดงสดที่คลองเพลง 3 และได้เล่นเพลงจำนวน 10 เพลง ไหนว่าจะไม่หลอกกัน, เพียงรัก, บ้าบอ, เมื่อรักฉันเกิด, จิ๊จ๊ะ,น้ำลาย,ขี้หึง,คิดถึง,สูญญากาศ, จนเกิดเป็นกระแสที่น่าติดตามแก่แฟนเพลง[6]

ในวันที่ 7 สิงหาคม 2559 ทาง Facebook และ Instagram อย่างเป็นทางการของวงได้ประกาศว่า ริม กฤษณะ ปานดอนลาน อดีตนักร้องนำวง WOIZE ได้เข้ามาเป็นนักร้องนำของวงอย่างเป็นทางการ[7] ก่อนที่จะมีการปล่อยซิงเกิ้ลแรก แป๊ะอย่าร้อง ในวันที่ 8 สิงหาคม 2559 หนึ่งวันหลังการประกาศตัวว่าริมเป็นนักร้อง

หลังจากนั้นในปี 2560 พวกเขาก็ได้ปล่อยซิงเกิ้ลชุดที่สอง จงเรียกเธอว่านางพญา โดยไอเดียเพลงนี้ได้มาจากนักร้องนำ ริม - กฤษณะ ปานดอนลาน ที่มีบุคลิกท่าทางเหมือนผู้หญิง[8]

ในปีเดียวกันนี้ซิลลี่ฟูลส์ได้จัดคอนเสริ์ตใหญ่ Leo Presents Silly War II Concert 'สงครามของคนโง่' ในวันที่ 1 กรกฎาคม 2560 นับเป็นคอนเสริ์ตใหญ่อีกครั้งนับแต่คอนเสริ์ต FaT Live : V3 ซึ่งในคอนเสริตครั้งนี้ Silly Fools ขนเพลงดังมากมายจากอัลบั้มเก่าๆ มาเล่นให้แฟนเพลงหายคิดถึงไม่ว่าจะเป็น จิบเดียวก็ซึ้งแมน,พ่อ-แม่-ลูก, เบื่อ,นางฟ้า,เซ็ง และ ช่วงท้าย ริม นักร้องนำได้ถอดหน้ากาก เป็นการเปิดตัวอย่างเป็นทางการกับวง Silly Fools เป็นที่เรียบร้อย

คำถาม: ซิลิฟูลส์ได้ร่วมโครงการอะไร
คำตอบ: Rock Rider

คำถาม: จุดประสงค์ของการตั้งโครงการ Rock Rider
คำตอบ: เพื่อผลิตเพลงและทัวร์คอนเสิร์ต

คำถาม: ซิลิฟูลส์ได้ออกเพลงอะไร ในวันที่ 1 ธันวาคม
คำตอบ: Standing Tall

คำถาม: วงซิลิฟูลส์ ได้เข้าร่วมค่ายอะไร
คำตอบ: มีเรคคอร์ดส

คำถาม: โดยใครเป็นเจ้าของค่ายเพลง
คำตอบ: ปฏิเวธ อุทัยเฉลิม หรือ ฟองเบียร์

คำถาม: นักร้องนำวงซิลิฟูลส์ ได้ลาออกจากวงด้วยสาเหตุอะไร
คำตอบ: ประสบอุบัติเหตุจากการเล่นฟุตบอล

คำถาม: นักร้องใหม่ที่มาแทนเบน จามิน นักร้องนำวงซิลิฟูลส์คือใคร
คำตอบ: ริม กฤษณะ ปานดอนลาน

คำถาม: โดยออกเพลงใหม่ชื่อว่าอะไร
คำตอบ: แป๊ะอย่าร้อง

คำถาม: ซิลิฟูลได้เล่นคอนเสริค ครั้งอีกครั้ง ชื่อคอนเสริตอะไร
คำตอบ: Leo Presents Silly War II Concert
ยูไนเต็ดแอร์ไลน์ เที่ยวบินที่ 232

ยูไนเต็ดแอร์ไลน์ เที่ยวบินที่ 232 (UA232) เป็นเที่ยวบินภายในประเทศสหรัฐอเมริกาในเส้นทาง เดนเวอร์ รัฐโคโลราโด สู่ ฟิลาเดลเฟีย รัฐเพนซิลเวเนีย เมื่อวันที่ 19 กรกฎาคม 2532 แต่หลังจากบินได้กว่าหนึ่งชั่วโมง ก็เกิดการระเบิดบริเวณท้ายเครื่อง นักบินตัดสินใจนำเครื่องลงจอดฉุกเฉินที่สนามบินซูใน รัฐไอโอว่า แต่เครื่องบินเสียการทรงตัว ทำให้ตกกระแทกกับรันเวย์และพลิกคว่ำ มีผู้เสียชีวิตและบาดเจ็บจำนวนมาก

คำถาม: ยูไนเต็ดแอร์ไลน์ เที่ยวบินที่ 232 เป็นเที่ยวบินประเทศอะไร
คำตอบ: สหรัฐอเมริกา

คำถาม: ยูไนเต็ดแอร์ไลน์ เที่ยวบินที่ 232 เกิดเหตุการอะไรขึ้น
คำตอบ: เกิดการระเบิดบริเวณท้ายเครื่อง

คำถาม: ยูไนเต็ดแอร์ไลน์ เที่ยวบินที่ 232 เหตุเกิดในวันที่เท่าไร
คำตอบ: 19 กรกฎาคม 2532

คำถาม: ยูไนเต็ดแอร์ไลน์ เที่ยวบินที่ 232 หลังจากเหตุการณ์ขึ้นนักบินแก้สถานะการอย่างไร
คำตอบ: นักบินตัดสินใจนำเครื่องลงจอดฉุกเฉินที่สนามบินซูใน รัฐไอโอว่า
7 อีริส

อีริสถูกค้นพบในวันที่ 13 สิงหาคม 1847 โดยจอห์น ไฮนด์ (John Hind) นักดาราศาสตร์ชาวอังกฤษ หลังจากที่ก่อนหน้านี้ได้มีการพบดาวเคราะห์น้อยไปแล้ว 6 ดวง จึงกลายเป็นการค้นพบดาวเคราะห์น้อยดวงที่ 7 ชื่อมีที่มาจากเทพีอีริสในเทพปกรณัมกรีก

องค์ประกอบวงโคจรคล้ายกับดาวเคราะห์น้อยในกลุ่มเวสตา แต่สเปกตรัมต่างกัน โครงสร้างเป็นเหล็กและนิกเกิลที่ผสมทัลก์ มีพื้นผิวที่สะท้อนแสงได้ดี

คำถาม: อีริสถูกค้นพบในวันที่เท่าไร
คำตอบ: 13 สิงหาคม 1847

คำถาม: อีริส ถูกค้นพบดดยใคร
คำตอบ: จอห์น ไฮนด์

คำถาม: อีริส มีอาชีพอะไร
คำตอบ: นักดาราศาสตร์ชาวอังกฤษ

คำถาม: ก่อนหน้านี้ได้มีการพบดาวเคราะห์น้อยไปแล้ว กี่ดวง
คำตอบ: 6 ดวง

คำถาม: 7 อีริส ชื่อมีที่มาจากใคร
คำตอบ: เทพีอีริสในเทพปกรณัมกรีก
เพชฌฆาตกระสุนเปลือย

เพชฌฆาตกระสุนเปลือย (อังกฤษ: Naked Killer จีน: 赤裸羔羊) เป็นภาพยนตร์ ฮ่องกง ที่ออกฉายในปี ค.ศ. 1992 เขียนบทโดย หว่อง จิง และกำกับโดย ฟก หยิวเหลียง. นำแสดงโดย ซิว ซู่เจิน, เหริน ต๋าหัว และ แคร์รี่ อู๋

คำถาม: เพชฌฆาตกระสุนเปลือย เป็นภาพยนตร์ประเทศอะไร
คำตอบ: ฮ่องกง

คำถาม: เพชฌฆาตกระสุนเปลือย ออกฉายในปีอะไร
คำตอบ: ค.ศ. 1992

คำถาม: เพชฌฆาตกระสุนเปลือย เขียนบทโดยใคร
คำตอบ: หว่อง จิง

คำถาม: เพชฌฆาตกระสุนเปลือย กำกับโดยใคร
คำตอบ: ฟก หยิวเหลียง
ปลากะรังลายจุด 

ปลากะรังลายจุด หรือ ปลากะรังน้ำกร่อย (อังกฤษ: Brown spotted grouper, Estuary grouper, Malabar grouper, Greasy cod, Spotted river cod, Estuary rock cod; ชื่อวิทยาศาสตร์: Epinephelus malabaricus) ปลาทะเลและปลาน้ำกร่อยขนาดใหญ่ชนิดหนึ่ง ในวงศ์ปลากะรัง (Serranidae)
มีรูปร่างทั่วไปคล้ายกับปลากะรังทั่วไป พบกระจายพันธุ์อยู่ทั่วไปในบริเวณชายฝั่งหรือปากแม่น้ำที่เป็นน้ำกร่อย ตั้งแต่ทะเลแดง, อินโด-แปซิฟิก จนถึงทะเลญี่ปุ่น และออสเตรเลีย กินปลาและสัตว์น้ำขนาดเล็กกว่าเป็นอาหาร
มีขนาดโตเต็มที่ได้มากกว่า 120 เซนติเมตร และมีน้ำหนักมากกว่า 150 กิโลกรัม นับเป็นปลาที่มีขนาดใหญ่ที่สุดชนิดหนึ่งในวงศ์นี้ โดยลูกปลาขนาดเล็กจะเลี้ยงตัวเองในบริเวณที่เป็นปากแม่น้ำหรือป่าชายเลน โดยปลาที่โตเต็มวัยจะผสมพันธุ์และวางไข่ในทะเล และที่สำคัญยังสามารถเปลี่ยนเพศได้อีกตามวัย โดยลูกปลาที่อยู่ในวัยไม่เกิน 3 ปี น้ำหนักตัวประมาณ 3 กิโลกรัม จะเป็นเพศเมียทั้งหมด และเมื่อเติบโตขึ้นมาจนน้ำหนักเกิน 7 กิโลกรัมขึ้นไป จะกลายเป็นเพศผู้ การผสมพันธุ์จะเกิดจากปลาเพศผู้ที่มีขนาดใหญ่กว่าปลาเพศเมีย

คำถาม: ปลากะรังลายจุดมีชื่อทางวิทยาศาสตร์ว่าอย่างไร
คำตอบ: ชื่อวิทยาศาสตร์: Epinephelus malabaricus

คำถาม: ปลากะรังลายจุดเป็นปลาที่มีขนาดใหญ่จัดว่าเป็นปลาอยู่ในวงศ์ใด
คำตอบ: วงศ์ปลากะรัง (Serranidae)
เอมิเลียโน อัลฟาโร

เอมิเลียโน อัลฟาโร โตสคาโน (เกิดวันที่ 28 เมษายน ค.ศ. 1988) เป็นนักฟุตบอลอาชีพชาวอุรุกวัย ปัจจุบันลงเล่นให้กับสโมสรฟุตบอลปูเนซิตีจากประเทศอินเดีย เขามีฉายาว่า El Picaro ซึ่งแปลว่า โจร ในภาษาอิตาลี (cf. Picaresque novel)[1]

อัลฟาโรเคยย้ายมาอยู่กับบุรีรัมย์ ยูไนเต็ด ระยะสั้น ๆ ในช่วงต้นปี ค.ศ. 2016 แต่เนื่องจากอาการบาดเจ็บ ทำให้เขาไม่ได้ลงเล่นเลย และถูกยกเลิกสัญญาก่อนที่ไทยลีกจะเปิดฤดูกาล[2]

คำถาม: เอมิเลียโน อัลฟาโรเกิดวันที่เท่าไหร
คำตอบ: 28 เมษายน ค.ศ. 1988

คำถาม: ฉายาของเอมิเลียโน อัลฟาโร
คำตอบ: El Picaro ซึ่งแปลว่า โจร ในภาษาอิตาลี
ดยุกแห่งคอร์นวอลล์

ดยุกแห่งคอร์นวอลล์ (Duke of Cornwall) เป็นบรรดาศักดิ์ดยุกบรรดาศักดิ์แรกที่ได้มีการสถาปนาในอังกฤษ โดยตามธรรมเนียมแล้วจะสงวนไว้เพื่อเป็นบรรดาศักดิ์เฉพาะสำหรับมกุฎราชกุมารของอังกฤษในอดีตจนกระทั่งปัจจุบัน

ดัชชีแห่งคอร์นวอลล์ (Duchy of Cornwall) ถือเป็นดัชชีแห่งแรกในอังกฤษ โดยสถาปนาขึ้นในปีค.ศ. 1337 ดยุกแห่งคอร์นวอลล์พระองค์ปัจจุบันคือ เจ้าฟ้าชายชาร์ลส์ เจ้าชายแห่งเวลส์ พระราชโอรสพระองค์ใหญ่และพระรัชทายาทในสมเด็จพระราชินีนาถอลิซาเบธที่ 2 พระมหากษัตริย์แห่งสหราชอาณาจักร บริเตนใหญ่ ไอร์แลนด์เหนือและประเทศในเครือจักรภพ โดยพระชายาองค์ปัจจุบัน คามิลลา ซึ่งทรงอภิเษกสมรสเมื่อวันที่ 9 เมษายน ค.ศ. 2005 เป็นดัชเชสแห่งคอร์นวอลล์พระองค์ปัจจุบัน ซึ่งพระองค์ยังมีอิสริยยศเป็นเจ้าหญิงแห่งเวลส์ด้วย แต่พระองค์เลือกที่จะไม่ใช้อิสริยยศนี้

คำถาม: บรรดาศักดิ์ดยุกบรรดาศักดิ์แรกที่ได้มีการสถาปนาในอังกฤษคือใคร
คำตอบ: ดยุกแห่งคอร์นวอลล์

คำถาม: แต่เดิมการบรรดาศักดิ์สงวนไว้เฉพาะใคร
คำตอบ: มกุฎราชกุมารของอังกฤษในอดีตจนกระทั่งปัจจุบัน

คำถาม: ดัชชีแห่งแรกในอังกฤษคือดัชชีใด
คำตอบ: ดัชชีแห่งคอร์นวอลล์

คำถาม: พระราชาองค์ปัจจุบันของดยุกแห่งคอร์นวอลล์คือใคร
คำตอบ: คามิลลา
ก็อดซิลลา ปะทะ สายพันธุ์ก็อดซิลลาต่างดาว

ก็อดซิลลา ปะทะ สายพันธุ์ก็อดซิลลาต่างดาว (ญี่ปุ่น: ゴジラvsスペースゴジラ ,อังกฤษ: Godzilla vs. SpaceGodzilla) เป็นภาพยนตร์แนววิทยาศาสตร์ไคจู ผู้อำนวยการสร้างโดย Kensho Yamashita เป็นภาพยตร์เรื่องที่ 21 ของก็อตซิลลาซีรีส์ ซึ่งเป็นภาคต่อจากก๊อตซิลล่า ปะทะ หุ่นยักษ์ทลายโลก 2 โดยออกฉายทางโรงภาพยนตร์ทั่วญี่ปุ่นในวันที่ 10 ธันวาคม ค.ศ. 1994 (พ.ศ. 2537) ผลิตโดยบริษัท โตโฮ[1]

คำถาม: ก็อดซิลลา ปะทะ สายพันธุ์ก็อดซิลลาต่างดาว เป็นภาพยนตร์แนวอะไร
คำตอบ: แนววิทยาศาสตร์ไคจู

คำถาม: ก็อดซิลลา ปะทะ สายพันธุ์ก็อดซิลลาต่างดาว เป็นเรื่องที่เท่าไรของก็อตซิลลาซีรีย์
คำตอบ: 21

คำถาม: ก็อดซิลลา ปะทะ สายพันธุ์ก็อดซิลลาต่างดาว เป็นภาคต่อจากเรื่องอะไร
คำตอบ: ก๊อตซิลล่า ปะทะ หุ่นยักษ์ทลายโลก 2

คำถาม: ก็อดซิลลา ปะทะ สายพันธุ์ก็อดซิลลาต่างดาว ออกฉายทางโรงภาพยนตร์ที่ประเทศอะไร
คำตอบ: ญี่ปุ่น

คำถาม: ก็อดซิลลา ปะทะ สายพันธุ์ก็อดซิลลาต่างดาว ฉายวันที่เท่าไร
คำตอบ: 10 ธันวาคม ค.ศ. 1994
วีระศักดิ์ ฟูตระกูล

นายวีระศักดิ์ ฟูตระกูล เป็น สมาชิก วุฒิสภาไทย ชุดที่ 12 อดีตรัฐมนตรีช่วยว่าการกระทรวงการต่างประเทศ[1] และอดีตกรรมการผู้ช่วยรัฐมนตรีกระทรวงต่างประเทศ ในรัฐบาลพลเอกประยุทธ์ จันทร์โอชา เป็นนักการทูตชาวไทย อดีตกรรมการในคณะกรรมการผู้สูงอายุแห่งชาติ อดีตผู้ปฏิบัติงานในกองอำนวยการแก้ไขสถานการณ์ฉุกเฉิน (กอฉ.)ตามคำสั่งสำนักนายกรัฐมนตรีที่ 98/2552 ในเหตุการณ์ ความไม่สงบทางการเมืองในประเทศไทย เมษายน พ.ศ. 2552[2] อดีตปลัดกระทรวงการต่างประเทศ อดีตเอกอัครราชทูตประจำสหรัฐอเมริกา ฝรั่งเศส แคนนาดา และในอีกหลายประเทศ

ประวัติ
วีระศักดิ์ ฟูตระกูล เกิดเมื่อวันที่ 23 ธันวาคม พ.ศ. 2494 สำเร็จการศึกษาระดับปริญญาตรี B.A. (Political Science) จากมหาวิทยาลัยวอชิงตัน สหรัฐอเมริกา ระดับปริญญาโท M.A. (Foreign Affairs) มหาวิทยาลัยเวอร์จิเนีย สหรัฐอเมริกา และผ่านการศึกษาอบรมจากวิทยาลัยป้องกันราชอาณาจักร (วปอ.)

คำถาม: นายวีระศักดิ์ ฟูตระกูลคือใคร ?
คำตอบ: สมาชิก วุฒิสภาไทย ชุดที่ 12

คำถาม: นายวีระศักดิ์ ฟูตระกูล เป็น สมาชิก วุฒิสภาไทย ชุดที่เท่าไหร่ ?
คำตอบ: ชุดที่ 12

คำถาม: ตามคำสั่งสำนักนายกรัฐมนตรีที่ 98/2552 ในเหตุการณ์ ความไม่สงบทางการเมืองในประเทศไทย เมษายน พ.ศ. ใด ?
คำตอบ: 2552

คำถาม: วีระศักดิ์ ฟูตระกูล เกิดเมื่อวันที่เท่าไหร ?
คำตอบ:  23 ธันวาคม พ.ศ. 2494

คำถาม: สำเร็จการศึกษาระดับปริญญาตรี B.A. (Political Science) จากที่ใด ?
คำตอบ: มหาวิทยาลัยวอชิงตัน
Grey Circle

Grey Circle
รายละเอียดสินค้า
ใช้สำหรับงานตกแต่งภายในทั่วไป ตกแต่งผนัง ใช้ปิดผิววัสดุต่างๆ รวมทั้ง ตกแต่งหน้าบานตู้ ประตู และ เคาน์เตอร์
คุณสมบัติ
ประเภทกระจกตกแต่งภายในแบบกระจกหลอมลวดลาย
ลวดลาย/ดีไซน์แบบภาพกราฟฟิค
สีหลัก (สีพื้น)แบบสีเทา
ขนาด W1830 x H2440 หนา 5 mm.
ไม่ทราบราคาสินค้า

คำถาม: ขอทราบชื่อสินค้าหน่อย
คำตอบ: Grey Circle

คำถาม: ราคาเท่าไรหรอครับ
คำตอบ: ไม่ทราบราคาสินค้า

คำถาม: มีขนาดของสินค้าอยู่เท่าไร
คำตอบ: ขนาด W1830 x H2440 หนา 5 mm.
ซากูมะ โชซัง

เกิดเป็น ซากูมะ คูนิทาดะ เขาเป็นบุตรชายของซามูไรและนักวิชาการ ซากูมะ อิชิงากุ (佐久間 一学) และภรรยาของเขา อาราอิ มัน (荒井 まん) และเป็นชนพื้นเมืองของ ชินชู (信州) (หรือ แคว้นชินาโนะ) ใน จังหวัดนางาโนะ ในปัจจุบัน เมื่อ พ.ศ. 2377 ขณะอายุ 23 เขาไป เอโดะ และเรียนภาษาจีน (漢学) เป็นเวลา 10 ปี

เขาเริ่มต้นศิกษาวิทยาศาสตร์ตะวันตก ("รันกากุ") เมื่อ พ.ศ. 2387 ขณะอายุ 33 ด้วยความช่วยเหลือของนักวิชาการ รันกากุ คุโรกาวะ เรียวอัง (黒川良安) ใน พ.ศ. 2387 เขาได้รับ "huishoudelyk woodboek" ซึ่งเป็นคำแปลภาษาดัตช์ของสารานุกรมของ โนเอล โกเมล ซึ่งซากูมะเรียนรู้วิธีการทำกระจก,แม่เหล็ก,เทอร์โมมิเตอร์,กล้อง และกล้องโทรทรรศน์ต่อมาสารานุกรมถูกแปลเป็นภาษาญี่ปุ่นโดย อูตางาวะ เก็นชิน (宇田川玄真) ภายใต้ชื่อ 厚生新編

ใน พ.ศ. 2392 เขาได้เรียนรู้เกี่ยวกับไฟฟ้าผ่านหนังสือของนักวิทยาศาสตร์ชาวดัตช์ ฟัน เดน เบิร์ก และสร้างโทรเลขเป็นครั้งแรกในญี่ปุ่นห้าปีก่อนได้รับของขวัญเป็นโทรเลขโดย พลเรือจัตวาเพร์รี ใน พ.ศ. 2397 เขายังคิดค้นเครื่องใช้ไฟฟ้าที่ได้มาจากเครื่องไฟฟ้า

จากปี พ.ศ. 2385 หลังจากการวิเคราะห์ความพ่ายแพ้ของจีนกับสหราชอาณาจักรใน สงครามฝิ่นครั้งที่หนึ่ง และการแพร่กระจายของอิทธิพลตะวันตกในเอเชีย ซากูมะ เสนอแนะวิธีการทางทหารแบบตะวันตกไปยัง บากูฟุ อย่างแข็งขันและการป้องกันทางทะเลผ่านหนังสือ "แปดนโยบายเพื่อการป้องกันทางทะเล" ของเขา

หลังจากที่ บากูฟุ สั่งให้ญี่ปุ่นแปลประวัติศาสตร์ทางการทหารของราชวงศ์ชิงและบทความเกี่ยวกับอาณาจักรทางทะเลที่เขียนโดยนักวิชาการชาวจีน เหวยหยวน ซากูมะรู้สึกประทับใจกับความคล้ายคลึงกันในความคิดของพวกเขาเพื่อป้องกันชาติตะวันตก งานเขียนของเขาทำให้ชื่อเสียงโด่งดังและเขาก็กลายเป็นครูของผู้นำแห่งการสร้างสรรค์สิ่งใหม่ ๆ ในอนาคตหลายคน (โยชิดะ โชอิง,คัตสึ ไคชู,ซากาโมโตะ เรียวมะ,นากาโอกะ ชินตาโร,ฮาชิโมโตะ ซานาอิ,คาโต ฮิโรยูกิ,นิชิมูระ ชิเงกิ,ยะมะโมะโตะ คะกุมะ)

คำถาม: ซากูมะ โชซัง เป็นบุตรชายของใคร
คำตอบ: ซากูมะ อิชิงากุ

คำถาม: ซากูมะ โชซัง ภรรยาของเขาคือใคร
คำตอบ: อาราอิ มัน

คำถาม: ซากูมะ โชซัง เกิดขึ้นแคว้นอะไร
คำตอบ: แคว้นชินาโนะ

คำถาม: แคว้นชินาโนะ ปัจจุบันชื่ออะไร
คำตอบ: จังหวัดนางาโนะ

คำถาม: แคว้นชินาโนะ เมื่ออายุ 23 เข้าไปเรียนที่ไหน
คำตอบ: เอโดะ
กระจกลวดขุ่น

กระจกลวดขุ่น
รายละเอียดสินค้า
คุณสมบัติ : การต้านทานการแตกหลุดร่วงของแผ่นกระจก และช่วยในการชลอลุกลามของเปลวไฟ และควันไฟนอกจากนี้เส้นลวดที่ฝังอยู่ในเนื้อกระจกทำให้สามารถป้องกันขโมย

การใช้งาน : เหมาะกับการใช้งานที่ต้องการความปลอดภัย และการตกแต่งแนว Industry
ขนาด : กระจกลวดขุ่น ความหนา 6 mm. ขนาด 1830 x 244mm.
ราคาเริ่มต้น : เริ่มจากขนาดความหนา 6 มม. 150 บาท/ตารางฟุต 
คุณสมบัติ ลวดลาย/ดีไซน์เเบบพื้นผิวมีลาย
หมวดหมู่ของสินค้า กระจกตกแต่งภายใน

คำถาม: ขอทราบชื่อสินค้าหน่อย
คำตอบ: กระจกลวดขุ่น

คำถาม: ราคาเท่าไรหรอครับ
คำตอบ: ราคาเริ่มต้น : เริ่มจากขนาดความหนา 6 มม. 150 บาท/ตารางฟุต

คำถาม: มีคุณสมบัติอะไรบ้าง
คำตอบ: ลวดลาย/ดีไซน์เเบบพื้นผิวมีลาย

คำถาม: ขนาดของสินค้า
คำตอบ: ขนาด : กระจกลวดขุ่น ความหนา 6 mm. ขนาด 1830 x 244mm.
เฮเลน เคลเลอร์

เฮเลน แอดัมส์ เคลเลอร์ (อังกฤษ: Helen Keller; พ.ศ. 2423 — พ.ศ. 2511) นักเขียนและนักมนุษยธรรมชาวอเมริกันผู้พิการทั้งตาบอดและหูหนวกตั้งแต่อายุ 19 เดือนจากเจ็บป่วยหนัก เกิดที่เมืองทัสคัมเบีย รัฐแอลบามา แต่โชคดีที่ได้แอนน์ ซัลลิแวน มาเป็นผู้สอนการพูด การอ่านและเขียน และได้กลายเป็นมิตรสนิทซึ่งกันและกันไปตลอดชีวิต

เฮเลน เคลเลอร์ ได้ชื่อว่าเป็นนักรณรงค์เพื่อคนพิการที่มีบทบาทสำคัญ รวมทั้งการณรงค์สนับสนุนให้สตรีมีสิทธิ์ลงคะแนนเสียง ต่อต้านความรุนแรงและการสนับสนุนการคุมกำเนิด ในปี พ.ศ. 2458 ได้ก่อตั้งองค์การไม่แสวงกำไร "เฮเลนเคลเลอร์สากล" เพื่อป้องกันการตาบอด เฮเลนกับเพื่อนและครูคือ แอนน์ ซัลลิแวน ได้ร่วมเดินทางไปเยือนประเทศต่างๆ 39 ประเทศทั่วโลกรวมทั้งประเทศไทย และได้เดินทางไปประเทศญี่ปุ่นหลายครั้งและเป็นที่ชื่นชอบของชาวญี่ปุ่นเป็นอย่างยิ่ง เฮเลน เคลเลอร์ ได้พบกับประธานาธิบดีทุกคนตั้งแต่โกรเวอร์ คลีฟแลนด์ รวมถึงประธานาธิบดีลินดอน บี. จอห์นสัน เป็นเพื่อนกับผู้มีชื่อเสียงอีกหลายคน อาทิ เช่น อเล็กซานเดอร์ เกรแฮม เบลล์ ชาร์ลี แชปลิน และมาร์ค ทเวน

เฮเลน เคลเลอร์เป็นสมาชิกพรรคสังคมนิยม รณรงค์ช่วยเหลือชนชั้นกรรมกรตั้งแต่ปี พ.ศ. 2452- 2464 ได้เข้าไปเยี่ยมเยือนคลุกคลีกันคนยากจน ซึ่งเธอได้กล่าวไว้ว่า "ฉันได้ไปเยี่ยมโรงงาน สลัมคนยากจน ถึงฉันจะมองไม่เห็นแต่ก็ได้กลิ่น" กิจกรรมทางการเมืองของเฮเลนได้ลดลงพร้อมกับการเสื่อมถอยของพรรคสังคมนิยมหลังจากการเกิดสงครามโลกครั้งที่ 2 และได้หันมาทำงานให้กับ "มูลนิธิอเมริกันเพื่อคนตาบอด" จนถึงแก่กรรมเมื่ออายุได้ 87 ปี

เรื่องราวของเฮเลนผู้ซึ่งมีความพิการโดยสิ้นเชิงทั้งตาบอดและหูหนวก ได้เป็นที่สนใจสร้างแรงบันดาลใจเป็นอันมากให้กับบุคคลทั่วโลก และยังคงเป็นตัวอย่างที่ดีในด้านความวิริยสาหะแก่คนพิการและคนทั่วไปรุ่นปัจจุบัน

คำถาม: เฮเลน เคลเลอร์เป็นใคร
คำตอบ: นักเขียนและนักมนุษยธรรมชาวอเมริกัน

คำถาม: เฮเลน เคลเลอร์มีลักษณะแบบใด
คำตอบ: พิการทั้งตาบอดและหูหนวกตั้งแต่อายุ 19 เดือน

คำถาม: เฮเลน เคลเลอร์เกิดที่ใด
คำตอบ: เมืองทัสคัมเบีย รัฐแอลบามา

คำถาม: ใครเป็นผู้สอนการพูด การอ่านและเขียน และได้กลายเป็นมิตรสนิทซึ่งกันและกันไปตลอดชีวิตของเฮเลน เคลเลอร์
คำตอบ: แอนน์ ซัลลิแวน

คำถาม: เฮเลน เคลเลอร์ได้ก่อตั้งองค์การใดเมื่อปี 2458
คำตอบ: เฮเลนเคลเลอร์สากล

คำถาม: เฮเลน เคลเลอร์เป็นสมาชิกพรรคใด
คำตอบ: พรรคสังคมนิยม
ปลากัดป่าภาคใต้

ปลากัดป่าภาคใต้ หรือ ปลากัดภาคใต้ (ชื่อวิทยาศาสตร์: Betta imbellis) เป็นปลาน้ำจืดขนาดเล็ก อยู่ในวงศ์ Macropodinae ซึ่งอยู่ในวงศ์ใหญ่ Osphronemidae

มีลักษณะคล้ายปลากัดภาคกลาง (B. splendens) และปลากัดอีสาน (B. smaragdina) แต่มีรูปร่างเรียวยาวและครีบหลังค่อนไปทางด้านหลังลำตัว มีพฤติกรรมก้าวร้าวน้อยกว่าปลากัดทั้ง 2 ชนิดข้างต้น มีลำตัวสีน้ำตาลอ่อนเหลือบแดงและน้ำเงิน ครีบหลังและครีบก้นสีคล้ำแดงมีแถบสีฟ้าเรืองแสง ปลายครีบก้นมีแต้มสีแดงสด มีขลิบสีขาว

พบในภาคใต้ของประเทศไทย มีขนาดยาวประมาณ 5 เซนติเมตร[2] ส่วนปลาที่พบในประเทศกัมพูชาแถบจังหวัดสตึงแตรงนั้น จะมีลำตัวและครีบสีดำคล้ำ

คำถาม: ปลากัดป่าภาคใต้เป็นปลาน้ำจืดหรือน้ำเค็ม
คำตอบ: ปลาน้ำจืดขนาดเล็ก

คำถาม: ปลากัดป่าภาคใต้อยู่ในวงศ์ใด
คำตอบ: อยู่ในวงศ์ Macropodinae ซึ่งอยู่ในวงศ์ใหญ่ Osphronemidae

คำถาม: ปลากัดป่าภาคใต้มีพฤติกรรมอย่างไร
คำตอบ: มีพฤติกรรมก้าวร้าวน้อย
ฟงดูว์

ฟงดูว์ (ฝรั่งเศส: fondue) หรือ ฟอนดูตา (อิตาลี: fonduta) เป็นอาหารสวิส อาหารอิตาลี และอาหารฝรั่งเศสชนิดหนึ่ง ประกอบด้วยเนยแข็งละลายกับไวน์ขาวและเครื่องปรุงรส เสิร์ฟในหม้อเคลือบกาเกอลง (caquelon) ซึ่งตั้งไว้บนเตาแบบพกพา แล้วใช้ส้อมด้ามยาวจุ่มขนมปังลงไปในเนยที่ละลายอยู่นั้นเพื่อรับประทาน ฟงดูว์ได้รับการส่งเสริมให้เป็นอาหารประจำชาติของสวิตเซอร์แลนด์ในคริสต์ทศวรรษ 1930 โดยสหภาพเนยแข็งสวิส (Schweizerische Käseunion) และได้รับการเผยแพร่จนเป็นที่นิยมในอเมริกาเหนือในคริสต์ทศวรรษ 1960

ตั้งแต่คริสต์ทศวรรษ 1950 เป็นต้นมา ได้มีการนำชื่อ "ฟงดูว์" ไปใช้เป็นคำทั่วไปเพื่อเรียกอาหารชนิดอื่นที่มีการจุ่มอาหารลงในของเหลวร้อน ๆ ในหม้อไฟที่ใช้ร่วมกัน ได้แก่ ฟงดูว์ช็อกโกแลต ซึ่งใช้ผลไม้ที่หั่นเป็นชิ้น ๆ จุ่มลงไปในส่วนผสมช็อกโกแลตเหลว และ "ฟงดูว์บูร์กีญอน" หรือฟงดูว์แบบอย่างบูร์กอญ (fondue bourguignonne) ซึ่งใช้เนื้อสัตว์ (โดยเฉพาะเนื้อวัว) หั่นเป็นชิ้นพอคำ จุ่มลงในน้ำมันร้อน

คำว่า fondue เป็นรูปกริยาขยายในอดีตกาล กรรมวาจก เพศหญิง (feminine passive past participle) ของคำกริยาฝรั่งเศส fondre (แปลว่า "ทำให้ละลาย") ซึ่งในที่นี้ทำหน้าที่เป็นคำนาม[1] ปรากฏหลักฐานการใช้คำนี้เป็นชื่ออาหารเป็นครั้งแรกในภาษาฝรั่งเศสเมื่อปี ค.ศ. 1735 ในตำรา Cuisinier moderne ของแว็งซ็อง ลา ชาแปล พ่อครัวชาวฝรั่งเศส[2] และปรากฏครั้งแรกในภาษาอังกฤษเมื่อปี ค.ศ. 1878

คำถาม: ฟงดูว์ มีอีกชื่อหนึ่งว่าอะไร
คำตอบ: ฟอนดูตา

คำถาม: ฟงดูว์ เป็นอาหารประเทศอะไร
คำตอบ: อาหารสวิส อาหารอิตาลี และอาหารฝรั่งเศสชนิดหนึ่ง

คำถาม: ฟงดูว์ ประกอบด้วยอะไรบ้าง
คำตอบ: เนยแข็งละลายกับไวน์ขาวและเครื่องปรุงรส

คำถาม: ฟงดูว์ เสริฟในอะไร
คำตอบ: เสิร์ฟในหม้อเคลือบกาเกอลง

คำถาม: ฟงดูว์ ได้รับการส่งเสริมให้เป็นอาหารประจำชาติของประเทศอะไร
คำตอบ: สวิตเซอร์แลนด์
ภาษาฝรั่งเศส

ภาษาฝรั่งเศส (ฝรั่งเศส: Français [fʀɑ̃sɛ] ฟฺร็อง์แซ) เป็นหนึ่งในภาษากลุ่มโรมานซ์ที่สำคัญที่สุด เป็นรองเพียงภาษาสเปนและโปรตุเกส[ต้องการอ้างอิง] ภาษาฝรั่งเศสเป็นภาษาที่มีคนนิยมเป็นอันดับที่ 11 ของโลก โดยเมื่อปี พ.ศ. 2558 มีคนพูดภาษาฝรั่งเศสเป็นภาษาแม่ประมาณ 84 ล้านคน และเมื่อรวมคนที่พูดเป็นภาษาที่สองแล้วจะมีประมาณ 300 ล้านคน[ต้องการอ้างอิง]

ภาษาฝรั่งเศสเป็นภาษาทางการ และภาษาที่ใช้ปกครองในชุมชนต่าง ๆ โดยเฉพาะประเทศที่เคยเป็นอาณานิคมของฝรั่งเศส รวมถึงองค์กรต่าง ๆ ด้วย (เช่น สหภาพยุโรป ไอโอซี องค์การสหประชาชาติ และสหภาพสากลไปรษณีย์) ในสมัยก่อนภาษาฝรั่งเศสถือเป็นภาษาสากลที่แพร่หลายที่สุด โดยมีสถานะเฉกเช่นภาษาอังกฤษในปัจจุบัน หนังสือเดินทางของไทยก็เคยใช้ภาษาฝรั่งเศสควบคู่กับภาษาไทย

คำถาม: ภาษาฝรั่งเศส เป็นภาษากลุ่มอะไร
คำตอบ: กลุ่มโรมานซ์

คำถาม: ภาษาฝรั่งเศส  เป็นภาษาที่นิยมเป็นอันดับเท่าไรของโลก
คำตอบ: 11 ของโลก

คำถาม: พ.ศ 2558 มีคนพูดภาษาฝรั่งเศสเท่าไร
คำตอบ: 84 ล้านคน

คำถาม: ในสมัยก่อนภาษาฝรั่งเศส มีความสำคัญอย่างไร
คำตอบ: เป็นภาษาสากลที่แพร่หลายที่สุด
ชเวจีน

ชเวจีน (พม่า: ရွှေကျင်) หรือที่เรียกร่วมกับคำนำหน้าชื่อว่า นายชเวจีน หรือ ไนง์ชเวจีน (နိုင်ရွှေကျင်; 1 มีนาคม พ.ศ. 2456 – 7 มีนาคม พ.ศ. 2546) เป็นผู้นำของแนวร่วมมอญและพรรครัฐมอญใหม่ในเวลาต่อมา เกิดเมื่อ พ.ศ. 2456 ที่เมืองสะเทิม บิดาชื่ออูไนง์ชเวปอง มารดาชื่อมีไจง์ จบการศึกษาทางด้านศิลปศาสตร์เมื่อ พ.ศ. 2474 และเข้าทำงานเป็นเจ้าหน้าที่เลขานุการของรัฐบาลพม่าจนเกิดสงครามโลกครั้งที่ 2

ในช่วงสงคราม ชเวจีนเข้ารับราชการเป็นทหารเรือในกองทัพเรืออังกฤษ แต่ลาออกเมื่อ พ.ศ. 2485 หลังจากนั้นเขาเข้าร่วมงานกับน้องชายทำงานใต้ดินต่อต้านญี่ปุ่น จนกระทั่งน้องชายถูกจับและถูกฆ่าตาย หลังจากได้รับเอกราช ชเวจีนไม่พอใจที่ชาวมอญไม่มีสิทธิ์ในสภา เขาพยายามติดต่อกับอู้นุ นายกรัฐมนตรีในขณะนั้นเพื่อขอตั้งรัฐมอญเป็นส่วนหนึ่งในสหภาพพม่า ผลการเจรจาปรากฏว่าตกลงกันไม่ได้ ทางรัฐบาลจึงส่งทหารปราบปรามฝ่ายมอญ ชเวจีนจึงตั้งแนวร่วมมอญเพื่อเรียกร้องเอกราชตั้งแต่ พ.ศ. 2491

ช่วงระหว่าง พ.ศ. 2492–2497 ชเวจีนถูกรัฐบาลพม่าจับคุมขังและกักบริเวณ เมื่อพ้นโทษ เขาจึงเข้าป่าไปสมทบกับแนวร่วมมอญเพื่อต่อสู้กับพม่าในเขตตะนาวศรี และได้ตั้งพรรคมอญใหม่ใน พ.ศ. 2502 หลังจากที่แนวร่วมมอญยอมวางอาวุธ ชเวจีนเป็นผู้นำพรรครัฐมอญใหม่สู้กับพม่าจนมีการลงนามหยุดยิงเมื่อ พ.ศ. 2538 รวมเวลาการต่อสู้เพื่อเอกราชมอญตั้งแต่ พ.ศ. 2491–2538 เป็นเวลา 49 ปี

คำถาม: ชเวจีน คือใคร
คำตอบ: ผู้นำของแนวร่วมมอญและพรรครัฐมอญใหม่

คำถาม: ชเวจีน เกิด พ.ศ อะไร
คำตอบ: พ.ศ. 2456

คำถาม: ชเวจีน จบการศึกษาอะไร
คำตอบ: ศิลปศาสตร์

คำถาม: ชเวจีน ใสช่วงสงครามเข้าทำงานอะไร
คำตอบ: รับราชการเป็นทหารเรือในกองทัพเรืออังกฤษ

คำถาม: ชเวจีน เรียกร้องเอกราช เมื่อปีอะไร
คำตอบ: พ.ศ. 2491
อินคิวบัส (วงดนตรี)

อินคิวบัส (อังกฤษ: Incubus) เป็นวงอัลเทอร์เนทีฟร็อกจากอเมริกา เจ้าของเพลงดังอย่าง “Drive “ และ “Are You In?” ประกอบด้วยสมาชิก Brandon Boyd (ร้องนำ และ เพอร์คัชชั่น), Mike Einziger (กีตาร์), Ben Kenney (เบส), Jose Pasillas (กลอง) และ DJ Kilmore (เทิร์นเทเบิ้ล)

คำถาม: อินคิวบัส เป็นวงแนวอะไร
คำตอบ: วงอัลเทอร์เนทีฟร็อก

คำถาม: อินคิวบัส เป็นวงจากประเทศอะไร
คำตอบ: อเมริกา

คำถาม: Brandon Boyd ทำหน้าที่อะไร
คำตอบ: ร้องนำ และ เพอร์คัชชั่น

คำถาม: Mike Einziger มีหน้าที่อะไรในวง
คำตอบ: กีตาร์

คำถาม: Ben Kenney มีหน้าที่อะไรในวง
คำตอบ: เบส
ตามล่านักฆ่าแอนดรอยด์

ตามล่านักฆ่าแอนดรอยด์ (อังกฤษ: PLUTO) , (ญี่ปุ่น: プルートウ โรมาจิ: Purūtou ทับศัพท์: ในชื่อทับศัพท์ว่า PLUTO) ในชื่อภาษาญี่ปุ่นว่า พลูโต เป็นการ์ตูนญี่ปุ่นวาดโดยนาโอกิ อุราซาว่า ซึ่งการ์ตูนเรื่องนี้นำเนื้อหาจากผลงานของปรมาจารย์แห่งวงการการ์ตูนญี่ปุ่นเท็ตสึกะ โอซามุ เรื่อง "เจ้าหนูอะตอม ตอนหุ่นยนต์ที่ยิ่งใหญ่ที่สุดในโลก"(Astro Boy : The World's Strongest Robot ) มาเรียบเรียงตีความใหม่ โดยให้ เกซิกต์ หนึ่งใน 7 หุ่นยนต์ที่ทรงประสิทธิภาพที่สุดในโลก เป็นตัวดำเนินเรื่อง

ซึ่ง เนื้อหาในตอนหุ่นยนต์ที่ยิ่งใหญ่ที่สุดในโลกนั้น เป็นเพียงส่วนหนึ่ง จากเนื้อหาทั้งหมดในการ์ตูนเรื่องเจ้าหนูอะตอม

คำถาม: ตามล่านักฆ่าแอนดรอยด์ ชื่อตามญี่ปุ่นเรียกว่าอะไร
คำตอบ: พลูโต

คำถาม: ตามล่านักฆ่าแอนดรอยด์ คืออะไร
คำตอบ: การ์ตูนญี่ปุ่น

คำถาม: ตามล่านักฆ่าแอนดรอยด์ วาดโดยใคร
คำตอบ: นาโอกิ อุราซาว่า

คำถาม: ตามล่านักฆ่าแอนดรอยด์ นำเนื้อหามาจากผลงานของใคร
คำตอบ: เท็ตสึกะ โอซามุ

คำถาม: ตามล่านักฆ่าแอนดรอยด์ นำเนื้อหามาจากผลงานเรื่องอะไร
คำตอบ: เจ้าหนูอะตอม ตอนหุ่นยนต์ที่ยิ่งใหญ่ที่สุดในโลก
อัลติโม ดราก้อน

โยชิฮิโร อาซาอิ (ญี่ปุ่น: 浅井 嘉浩; 12 ธันวาคม ค.ศ. 1966 – ) หรือที่รู้จักกันในชื่อ อัลติโม ดราก้อน (สเปน: Último Dragón; ญี่ปุ่น: ウルティモ ドラゴン) เป็นทั้งนักมวยปล้ำอาชีพและนักแสดงชาวญี่ปุ่น[1] นอกจากนี้ยังได้มีการฝึกฝนในประเทศญี่ปุ่น อาซาอิได้เรียนรู้การต่อสู้ในรูปแบบลูชาลีเบรเมื่อครั้งที่แสดงผลงานในเม็กซิโก เขามีชื่อเสียงจากท่าโจมตี "อาซาอิมูนซอลท์"

อาซาอิได้รับการบันทึกว่าเป็นนักมวยปล้ำอาชีพที่ร่วมแข่งขันพร้อมกันในรายการต่างๆมากที่สุด ณ วันที่ 11 ตุลาคม ค.ศ. 1966 เขาชนะรายการเจ-คราวน์ ในการรวมตัวกันของประเภทจูเนียร์ (รุ่นไลท์เวท) จากการสนับสนุนของนานาประเทศ ในขณะที่เขายังได้ร่วมรายการ NWA เวิลด์มิดเดิลเวทแชมเปี้ยนชิป ในช่วงนี้เองที่เขากลายเป็นแชมป์ WCW เวิลด์ครุยเซอร์เวท ส่งผลให้เขาเป็นนักมวยปล้ำที่ได้รับการประดับชื่อมากที่สุดตามประวัติศาสตร์ที่ได้บันทึกไว้[Note 1] นับจากวันที่ 29 ธันวาคม ค.ศ. 1996 ตลอดจนถึง 27 มกราคม ค.ศ. 1997 เขาก็ได้ครองความเป็นจ้าวแห่งการแข่งขัน และได้ป้องกันแชมป์ในสิบรายการ ซึ่งยังคงได้รับการบันทึกอยู่บนแท่นจนถึงบัดนี้[2] อาซาอิสามารถพูดภาษาสเปนได้อย่างคล่องแคล่ว และพำนักอยู่ ณ ประเทศเม็กซิโกเป็นระยะเวลาหลายปี

คำถาม: อัลติโม ดราก้อน มีชื่อจริงว่าอะไร
คำตอบ: โยชิฮิโร อาซาอิ

คำถาม: อัลติโม ดราก้อน เกิดวันที่เท่าไร
คำตอบ: 12 ธันวาคม ค.ศ. 1966

คำถาม: อัลติโม ดราก้อน เรียนรู้การต่อสู้ในรูปแบบอะไร
คำตอบ: ลูชาลีเบร

คำถาม: อัลติโม ดราก้อน มีชื่อเสียงจากท่าโจมตีอะไร
คำตอบ: อาซาอิมูนซอลท์
บรรจุพระศพ (มีเกลันเจโล)

บรรจุพระศพ (อังกฤษ: The Entombment) เป็นภาพเขียนสีน้ำมันที่เขียนโดยมีเกลันเจโล จิตรกรสมัยเรอแนซ็องส์ชาวอิตาลี ที่ปัจจุบันตั้งแสดงอยู่ที่หอศิลป์แห่งชาติ (ลอนดอน)ในอังกฤษ

มีเกลันเจโลเขียนภาพ “บรรจุพระศพ” ราวระหว่างปี ค.ศ. 1500 ถึงปี ค.ศ. 1501 แต่ไม่เสร็จ เวลาที่เขียนภาพนี้ยังเป็นที่ถกเถียงกันอยู่แม้ว่าจะเชื่อกันทั่วไปว่าเป็นภาพที่เขียนในสมัยแรกๆ บางท่านก็เชื่อว่าเป็นภาพที่เขียนโดยลูกศิษย์ของมีเกลันเจโลจากภาพที่ร่างโดยมีเกลันเจโลหรือเขียนเลียนแบบโดยตรง

จากเอกสารที่พบในปี ค.ศ. 1981 มีเกลันเจโลได้รับจ้างให้เขียนจิตรกรรมแผงสำหรับวัดซานอากอสติโนในกรุงโรม แต่ก็ไม่ได้เขียนและคืนเงินให้ผู้จ้าง แม้ว่าจะไม่มีหลักฐานแน่นอนแต่เชื่อกันว่าภาพที่ว่าคือภาพ “บรรจุพระศพ” ที่เป็นภาพที่ยังเขียนไม่เสร็จเมื่อมีเกลันเจโลกลับไปยังฟลอเรนซ์

ตรงกลางแผงเป็นภาพร่างของพระเยซูถูกแบบไปยังที่บรรจุพระศพ ชายที่มีหนวดที่อยู่ข้างหลังคือโจเซฟแห่งอาริมาเธียผู้ยกที่เก็บศพของตนเองให้เป็นที่เก็บร่างพระ เยซู บุคคลทางซ้ายที่สวมเสื้อยาวสีส้มแดงของภาพอาจจะเป็นนักบุญจอห์น และผู้ที่คุกเข่าคือนักบุญแมรี แม็กดาเลน บุคคลอีกสองคนในภาพไม่ทราบว่าเป็นใคร บ้างก็เสนอว่าผู้อยู่ด้านในคือนิโคเดอมัส (Nicodemus) และสตรีอีกผู้หนึ่งคือแมรี ซาโลเม ผู้ที่ไม่ได้อยู่ในภาพคือพระแม่มารี

คำถาม: ที่ปัจจุบันตั้งแสดงอยู่ที่ใด ?
คำตอบ: หอศิลป์แห่งชาติ (ลอนดอน)

คำถาม: ตรงกลางแผงเป็นภาพร่างของพระเยซูถูกแบบไปยังที่บรรจุพระศพ ชายที่มีหนวดที่อยู่ข้างหลังคือ ?
คำตอบ: โจเซฟแห่งอาริมาเธีย
ประเทศเบลเยียมในโอลิมปิกฤดูหนาว 1980

ประเทศเบลเยียม เข้าร่วมแข่งขันกีฬาโอลิมปิกฤดูหนาวครั้งที่ 13 ค.ศ. 1980 (พ.ศ. 2523) ณ เมืองเลคพลาซิด ประเทศสหรัฐอเมริกา ระหว่างวันที่ 13 กุมภาพันธ์ – 24 กุมภาพันธ์ พ.ศ. 2523

คำถาม: ประเทศเบลเยียม เข้าร่วมแข่งขันกีฬาอะไร
คำตอบ: กีฬาโอลิมปิก

คำถาม: ประเทศเบลเยียม เข้าร่วมแข่งขันกีฬาโอลิมปิกฤดูอะไร
คำตอบ: ฤดูหนาว

คำถาม: ประเทศเบลเยียม เข้าร่วมแข่งขันกีฬาโอลิมปิกฤดูหนาวครั้งที่เท่าไร
คำตอบ: 13

คำถาม: ประเทศเบลเยียม เข้าร่วมแข่งขันกีฬาโอลิมปิกฤดูหนาวครั้งที่ 13 ปี ค.ศ อะไร
คำตอบ: ค.ศ. 1980

คำถาม: ประเทศเบลเยียม เข้าร่วมแข่งขันกีฬาโอลิมปิกฤดูหนาวครั้งที่ 13 แข่งขันที่ประเทศอะไร
คำตอบ: ประเทศสหรัฐอเมริกา
วัยระเริง

วัยระเริง เป็นภาพยนตร์ไทย ที่ออกฉายเมื่อปี พ.ศ. 2527 ผลงานการกำกับโดย เปี๊ยก โปสเตอร์ ซึ่งเป็นผลงานเรื่องแรกของอำพล ลำพูนและวรรษมน วัฒโรดม ก่อนที่ทั้งคู่จะแสดงคู่กันอีกในภาพยนตร์เรื่องที่สองของทั้งคู่เรื่องน้ำพุ

คำถาม: วัยระเริงคืออะไร
คำตอบ: ภาพยนตร์ไทย

คำถาม: วัยระเริงฉายเมื่อใด
คำตอบ: ปี พ.ศ. 2527

คำถาม: ใครเป็นผู้กำกับภาพยนตร์เรื่องวัยระเริง
คำตอบ: เปี๊ยก โปสเตอร์

คำถาม: อำพล ลำพูนและวรรษมน วัฒโรดมแสดงคู่กันอีกครั้งในภาพยนตร์เรื่องใด
คำตอบ: น้ำพุ
เกาะบอลส์พีระมิด

เกาะบอลส์พีระมิด (อังกฤษ: Ball's Pyramid) เป็นเกาะที่ถูกลมและคลื่นกัดกร่อนส่วนเหลืออยู่ของของดินและหินที่อุดตันแอ่งภูเขาไฟรูปกระจาดซึ่งเกิดขึ้นประมาณ 6.4 ล้านปีที่แล้ว[1] เกาะนี้ตั้งอยู่ทางตะวันออกเฉียงใต้ของเกาะลอร์ด โฮเว่ในมหาสมุทรแปซิฟิกประมาณ 20 กิโลเมตร (12 ไมล์) ความสูงอยู่ที่ 562 เมตร (1,840 ฟุต) เมตรเหนือน้ำทะเล มีความยาว 1,100 เมตร (3,600 ฟุต) และกว้างเพียง 300 เมตร (980 ฟุต) เมตร ทำให้เกาะแห่งนี้เป็นเกาะหินโด่งที่สูงที่สุดในโลก[2] เกาะบอลส์พีระมิดเป็นส่วนหนึ่งของอุทยานทางทะเลเกาะลอร์ด โฮเว่ในประเทศออสเตรเลีย

คำถาม: เกาะบอลส์พีระมิด เกิดขึ้นเมื่อไร
คำตอบ:  6.4 ล้านปีที่แล้ว

คำถาม: เกาะบอลส์พีระมิด อยู่ทางทิศอะไรของเกาะลอร์ด
คำตอบ: ตะวันออกเฉียงใต้

คำถาม: เกาะเกาะบอลส์พีระมิดมีความสูงเท่าไร
คำตอบ: 1,100 เมตร

คำถาม: เกาะเกาะบอลส์พีระมิดมีความกว้างเท่าไร
คำตอบ: 300 เมตร

คำถาม: เกาะเกาะบอลส์พีระมิด เป็นที่โด่งดังในโลกคืออะไร
คำตอบ: เกาะหินโด่งที่สูงที่สุดในโลก
ทางหลวงแผ่นดินหมายเลข 42

ทางหลวงแผ่นดินหมายเลข 42 สายคลองแงะ–จุดผ่านแดนถาวรสุไหงโก-ลก (เขตแดนไทย/มาเลเซีย) หรือที่เรียกกันในช่วงจังหวัดปัตตานีถึงนราธิวาสว่า ถนนเพชรเกษมสายปัตตานี–นราธิวาส[1] หรือ ถนนเกาหลี[2] หรือ บาตะฮ กอลี ในภาษามลายูปัตตานี[3] เป็นทางหลวงแผ่นดินที่เชื่อมต่อระหว่างจังหวัดสงขลา จังหวัดปัตตานี และจังหวัดนราธิวาส มีระยะทางตลอดทั้งสาย 263.779 กิโลเมตร

คำถาม: ทางหลวงแผ่นดินหมายเลข 42 ผ่านทางไหนบ้าง
คำตอบ: สายคลองแงะ–จุดผ่านแดนถาวรสุไหงโก-ลก

คำถาม: ทางหลวงแผ่นดินหมายเลข 42 เรียกกันในช่วงจังหวัดอะไร
คำตอบ: จังหวัดปัตตานีถึงนราธิวาส

คำถาม: ทางหลวงแผ่นดินหมายเลข 42 มีระยะทางตลอดสายเท่าไร
คำตอบ: 263.779 กิโลเมตร
เอ็มทีวีออสเตรเลียวิดีโอมิวสิกอะวอดส์

เอ็มทีวีออสเตรเลียวิดีโอมิวสิกอะวอดส์ เป็นงานแจกรางวัลให้ศิลปินออสเตรเลียและระดับอินเตอร์ เริ่มจัดงานตั้งแต่ปี ค.ศ. 2005

สถานที่จัด
3 มีนาคม ค.ศ. 2005 - Luna Park Sydney, (Sydney) พิธีกรโดย The Osbournes
12 เมษายน ค.ศ. 2006 - Acer Arena (หรือที่เรียกว่า Sydney SuperDome), (ซิดนีย์) พิธีกรโดย Ashlee Simpson
29 เมษายน ค.ศ. 2007 - Acer Arena (หรือที่เรียกว่า Sydney SuperDome), (ซิดนีย์) พิธีกรโดย เฟอร์กี้ และ กู้ด ชาร์ล็อตต์

คำถาม: เอ็มทีวีออสเตรเลียวิดีโอมิวสิกอะวอดส์  เป็นงานแจกรางวัลให้ศิลปินประเทศอะไร
คำตอบ: ออสเตรเลีย

คำถาม: เอ็มทีวีออสเตรเลียวิดีโอมิวสิกอะวอดส์ เป็นงานแจกรางวัลให้ศิลปินออสเตรเลียระดับอะไร
คำตอบ: ระดับอินเตอร์

คำถาม: เอ็มทีวีออสเตรเลียวิดีโอมิวสิกอะวอดส์ เริ่มจัดงานตั้งแต่ปีอะไร
คำตอบ: ค.ศ. 2005

คำถาม: เอ็มทีวีออสเตรเลียวิดีโอมิวสิกอะวอดส์ สถานที่จัดที่ไหน
คำตอบ: ซิดนีย์
เส้นโค้งมังกร

เส้นโค้งมังกร (อังกฤษ: dragon curve) เป็นชื่อเรียกเส้นโค้งกลุ่มหนึ่งที่มีคุณสมบัติของความคล้ายตนเอง ซึ่งสร้างขึ้นโดยวิธีการเรียกตนเอง (recursive) เช่น สามารถนิยามโดยระบบ L เส้นโค้งมังกรจัดเป็นแฟร็กทัลประเภทหนึ่ง ตัวอย่างเส้นโค้งมังกร เช่น มังกรไฮเวย์ (Heighway dragon) มังกรคู่ (twindragon) เป็นต้น

มังกรไฮเวย์ ศึกษาเป็นครั้งแรกโดยนักฟิสิกส์ขององค์การนาซา ได้แก่ จอห์น ไฮเวย์ (John Heighway) บรูซ แบงคส์ (Bruce Banks) และ วิลเลียม ฮาร์เทอร์ (William Harter) ต่อมาถูกบรรยายโดย มาร์ติน การ์ดเนอร์ (Martin Gardner) ในคอลัมน์ Mathematical Games ในนิตยสาร Scientific American เมื่อ ค.ศ. 1967 คุณสมบัติหลาย ๆ ด้านได้ถูกตีพิมพ์โดย แชนด์เลอร์ เดวิส (Chandler Davis) และ โดนัล คนุท (Donald Knuth) อีกทั้งยังปรากฏบนหน้ากระดาษของนิยายวิทยาศาสตร์เรื่อง จูราสสิค พาร์ค (Jurassic Park) ของ ไมเคิล ไครชตัน (Michael Crichton)

เส้นโค้งมังกรไฮเวย์ สามารถเขียนในรูประบบ L ดังนี้

มุม 90°
ข้อความเริ่มต้น FX
กฎการแทนที่ข้อความ
X {\displaystyle \mapsto } {\displaystyle \mapsto } X+YF+
Y {\displaystyle \mapsto } {\displaystyle \mapsto } -FX-Y
ในที่นี้ F หมายถึง ลากเส้นไปข้างหน้า, - หมายถึงเลี้ยวซ้าย 90°, + หมายถึงเลี้ยวขวา 90° ส่วน X และ Y ใช้สำหรับการเรียกตนเองเท่านั้น ไม่เกี่ยวกับการลากเส้น

นอกจากนี้ เส้นโค้งมังกรไฮเวย์ ยังเป็นลิมิตของระบบวนซ้ำในระนาบเชิงซ้อนของสมการ

คำถาม: เส้นโค้งมังกรคืออะไร
คำตอบ: เป็นชื่อเรียกเส้นโค้งกลุ่มหนึ่งที่มีคุณสมบัติของความคล้ายตนเอง

คำถาม: เส้นโค้งมังกรสร้างขึ้นโดยวิธีการใด
คำตอบ: สร้างขึ้นโดยวิธีการเรียกตนเอง (recursive)
ต้นกระเพรา  

ต้นกระเพรา  
ชื่อวิทยาศาสตร์ :  Ocimum sanctum L. 
วงศ์ :  Labiatae
ชื่ออื่น : กอมก้อ  กอมก้อดง  กะเพราขาว  กะเพราแดง
ลักษณะ : กะเพรามี 3 พันธุ์ คือ กะเพราแดง กะเพราขาวและกะเพราลูกผสมระหว่างกะเพราแดงและกะเพราขาว มีลักษณะทั่วไปคล้ายโหระพา ต่างกันที่กลิ่นและกิ่งก้านซึ่งมีขนปกคลุมมากกว่าใบกะเพราขาวสีเขียวอ่อน ส่วนใบกะเพราแดงสีเขียวแกมม่วงแดง ดอกย่อยสีชมพูแกมม่วง ดอกกะเพราแดงสีเข้มกว่ากะเพราขาว
ประโยชน์ทางสมุนไพร : ตำรายาไทยใช้ใบหรือทั้งต้นเป็นยาขับลมแก้ปวดท้อง ท้องเสีย และคลื่นไส้อาเจียน นิยมใช้กะเพราแดงมากกว่ากะเพราขาว โดยใช้ยอดสด 1 กำมือ ต้มพอเดือด ดื่มเฉพาะส่วนน้ำ พบว่าฤทธิ์ขับลมเกิดจากน้ำมันหอมระเหย การทดลองในสัตว์ แสดงว่าน้ำสกัดทั้งต้นมีฤทธิ์ลดการบีบตัวของลำไส้ สารสกัดแอลกอฮอล์สามารถรักษาแผลในกระเพาะอาหาร สาร eugenol ในใบมีฤทธิ์ขับน้ำดี ช่วยย่อยไขมันและลดอาการจุกเสียด

คำถาม: ต้นกระเพรามีชื่อทางวิทยาศาสตร์ว่าอย่างไร
คำตอบ: ชื่อวิทยาศาสตร์ :  Ocimum sanctum L.

คำถาม: ต้นกระเพราจัดว่าเป็นพืชสมุนไพรแล้วทราบรึไม่ว่าจัดอยู่ในวงศ์พืชชนิดใด
คำตอบ: วงศ์ :  Labiatae
เทศบาลตำบลบ้านกร่าง

ชุมชนบ้านกร่าง ตั้งอยู่ริมแม่น้ำท่าจีน บริเวณวัดบ้านกร่างในปัจจุบัน เหตุที่เรียกว่า “ชุมชนบ้านกร่าง” เนื่องจากมีต้นกร่างขึ้นอยู่เป็นจำนวนมาก เป็นศูนย์กลางการค้าขายทางเรือ เนื่องจากทีท่าเทียบเรือ โดยจะมีเรือกำปั่นขนสินค้ามาซื้อขายแลกเปลี่ยนกัน และเป็นแหล่งกระจายสินค้าไปสู่ชุมชนต่างๆ สภาพพื้นที่เป็นทางผ่านของการคมนาคมทางบก เป็นที่ราบลุ่มติดแม่น้ำท่าจีนที่ต่อมีการประกาศการใช้พระราชบัญญัติลักษณะการปกครองท้องถิ่น ปี พ.ศ. 2457 ทางราชการจึงได้รวบรวมกลุ่ม ชมชน ต่างๆ เข้าเป็นหมู่บ้าน ตำบล โดยใช้ชื่อว่าตำบลบ้านไร่ ตำบลบ้านไร่ มีพื้นที่ตำบลกว้างเกินไป และกินพื้นที่ทั้งสองฝั่งแม่น้ำท่าจีน การปกครองดูแลมีความเป็นไปอย่างยากลำบาก จึงกำหนดให้มีการแบ่งแยกสองฝั่งทางทิศตะวันตกและตะวันออกของแม่น้ำท่าจีนออกมาตั้งเป็นตำบลใหม่ โดยฝั่งตะวันตกตั้งชื่อไว้เป็นตำบลบ้านกร่าง ประกอบไปด้วยหมู่บ้านต่างๆ จำนวน 6 หมู่บ้าน และมีนายวิภาส อินสว่าง เป็นกำนันคนแรกของตำบล

คำถาม: กำนันคนแรกของตำบลคือใคร
คำตอบ: นายวิภาส อินสว่าง

คำถาม: ชุมชนบ้านกร่าง ตั้งอยู่ที่ใด
คำตอบ: ตั้งอยู่ริมแม่น้ำท่าจีน บริเวณวัดบ้านกร่างในปัจจุบัน

คำถาม: ชุมชนบ้านกร่าง มีกี่หมู่บ้าน
คำตอบ: จำนวน 6 หมู่บ้าน
สตาร์ซิกส์

สตาร์ซิกส์ (อังกฤษ: Star Sixes) เป็นการแข่งขันฟุตบอลในร่ม 6 คน เป็นทัวร์นาเมนต์พิเศษของตำนานแต่ละทีม โดยทีมที่ได้แชมป์ล่าสุดคือ ฟุตบอลทีมชาติฝรั่งเศส โดยเอาชนะฟุตบอลทีมชาติเดนมาร์ก ในนัดชิงชนะเลิศไป 2-1

คำถาม: สตาร์ซิกส์ คือ ?
คำตอบ: เป็นการแข่งขันฟุตบอลในร่ม

คำถาม: สตาร์ซิกส์ (อังกฤษ: Star Sixes) เป็นการแข่งขันฟุตบอลในร่มกี่คน
คำตอบ: เป็นการแข่งขันฟุตบอลในร่ม 6 คน

คำถาม: ทีมที่ได้แชมป์ล่าสุดคือ?
คำตอบ: ฟุตบอลทีมชาติฝรั่งเศส

คำถาม: โดยทีมชาติฝรั่งเศสชนะฟุตบอลทีมชาติใด
คำตอบ: ฟุตบอลทีมชาติเดนมาร์ก

คำถาม: โดยฟุตบอลทีมชาติฝรั่งเศสชนะด้วยคะแนนเท่าไหร่
คำตอบ: 2-1
เฉลิมศักดิ์ อักขี

เฉลิมศักดิ์ อักขี เกิดเมื่อวันที่ 25 สิงหาคม พ.ศ. 2537 ชื่อเล่น เป็ด เป็นนักฟุตบอลชาวไทยจาก กรุงเทพมหานคร, ประเทศไทย ปัจจุบันเขาได้ลงเล่นให้กับ บีจี ปทุม ยูไนเต็ด ใน ไทยลีก 2

คำถาม: เฉลิมศักดิ์ อักขี เกิดวันที่เท่าไร
คำตอบ: 25 สิงหาคม พ.ศ. 2537

คำถาม: เฉลิมศักดิ์ อักขี ชื่อเล่นว่าอะไร
คำตอบ: เป็ด

คำถาม: เฉลิมศักดิ์ อักขี มีอาชีพอะไร
คำตอบ: นักฟุตบอล

คำถาม: เฉลิมศักดิ์ อักขี เกิดประเทศอะไร
คำตอบ: ประเทศไทย

คำถาม: เฉลิมศักดิ์ อักขี ปัจจุบันเขาได้ลงเล่นให้กับใคร
คำตอบ: บีจี ปทุม ยูไนเต็ด
วัยร้าย Freshy

วัยร้ายเฟรชชี่ เป็นละครโทรทัศน์ของบริษัท เมจิค แอ็ดเวอร์เทนเม้นท์ จำกัด(ในเครือบริษัท อาร์เอส จำกัด (มหาชน)) แนวละครวัยรุ่น, คอมเมดี้ บทประพันธ์ วาทิน บทโทรทัศน์ สุลักขณา โดยออกอากาศทางสถานีวิทยุโทรทัศน์ไทยทีวีสีช่อง 3 ในปีพ.ศ. 2545 นำแสดงโดย ปาณรวัฐ กิตติกรเจริญ, ลัคนา หวงมณีรุ่งโรจน์, วรเวช ดานุวงศ์, นาตาลี เดวิส , อาทิตย์ ตั้งสวัสดิ์รัตน์ , อมีนา พินิจ (ยุคลธร พินิจ) และอีกมากมาย

ซึ่งเป็นภาต่อของละคร วัยร้ายไฮสคูล (Wai Rai High school) ที่ออกอากาศเมื่อปีพ.ศ. 2544 ทางช่อง 3

คำถาม: วัยร้ายเฟรชชี่ เป็นละครโทรทัศน์ของบริษัทใด ในเครืออะไร
คำตอบ: บริษัท เมจิค แอ็ดเวอร์เทนเม้นท์ จำกัด(ในเครือบริษัท อาร์เอส จำกัด (มหาชน))

คำถาม: ออกอากาศทางสถานีใด
คำตอบ: ไทยทีวีสีช่อง 3

คำถาม: ออกอากาศในปีใด
คำตอบ: พ.ศ. 2545

คำถาม: เป็นภาคต่อของละครเรื่องอะไร
คำตอบ: วัยร้ายไฮสคูล
สนามศรีนครลำดวน

สนามศรีนครลำดวน (อังกฤษ: Sri Nakhon Lamduan Stadium) เป็นสนามฟุตบอล ตั้งอยู่ที่ จังหวัดศรีสะเกษ, ประเทศไทย ปัจจุบันสนามแห่งนี้เป็นสนามเหย้าของ สโมสรฟุตบอลจังหวัดศรีสะเกษ และ กีฬาเยาวชนแห่งชาติ ครั้งที่ 30. มีความจุทั้งหมด 17,000 ที่นั่ง โดยประมาณ.

คำถาม: สนามศรีนครลำดวน ตั้งอยู่จังหวัดอะไร
คำตอบ: จังหวัดศรีสะเกษ

คำถาม: สนามศรีนครลำดวน ปัจจุบันสนามแห่งนี้เป็นสนามอะไร
คำตอบ: สนามเหย้าของ สโมสรฟุตบอลจังหวัดศรีสะเกษ

คำถาม: สนามศรีนครลำดวน อยู่ประเทศอะไร
คำตอบ: ประเทศไทย

คำถาม: กีฬาเยาวชนแห่งชาติ ครั้งที่เท่าไร
คำตอบ: 30

คำถาม: สนามศรีนครลำดวน มีความจุเท่าไร
คำตอบ: 17,000 ที่นั่ง